הוועדה המיוחדת לענייני רווחה ועבודה, כנסת 23, פרוטוקול מספר 12, 2020-04-22 09:00

עאידה תומא סלימאן: בוקר טוב לכולם, אני מתכבדת לפתוח את ישיבת הוועדה המיוחדת לענייני רווחה ועבודה.

עאידה תומא סלימאן: היום ה-22 לאפריל, 2020.

עאידה תומא סלימאן: הדיון היום התמקד בעיקר בתשובות של משרד האוצר וגם משרד העבודה והרווחה, על כל הנושאים שעלו עד עכשיו בוועדה, ולא קיבלנו עליהם תשובות.

עאידה תומא סלימאן: או שהיו בדיונים וניסו למצוא להם פתרונות.

עאידה תומא סלימאן: כמובן, אני מודה לחברי הכנסת וחברות הכנסת שנמצאים אתנו היום, וגם לנציגי משרד האוצר, ולמנכ"ל משרד העבודה והרווחה שמכבדים אותנו בנוכחותם.

עאידה תומא סלימאן: אני מאוד מקווה גם שיכבדו אותנו בתשובות על השאלות שנעלה ונדון בהן.

עאידה תומא סלימאן: אתחיל עם מר אביגדור קפלן, מנכ"ל משרד העבודה.

עאידה תומא סלימאן: הוא בעצם ביקש להיות אתנו לכמה נושאים.

עאידה תומא סלימאן: אחר-כך הצטרך לצאת לאיזושהי פגישה.

עאידה תומא סלימאן: לאורך כל הדיונים שהיו, עלו כמה וכמה נושאים שקשורים למשרד העבודה והרווחה.

עאידה תומא סלימאן: אנחנו המשכנו את ההתכתבויות ואת הדיונים.

עאידה תומא סלימאן: גם מול האתר עצמו היו לי שיחות, וגם מול אנשי המשרד.

עאידה תומא סלימאן: אני יודעת שבשבוע האחרון היה שינוי איכשהו בכל הנושא של קיצוצים בתקציבים.

עאידה תומא סלימאן: אחד הנושאים העיקריים שעלו אצלנו, זו הייתה תכנית נושמים לרווחה ומרכזי עוצמה שבעצם הם צריכים להגיש את הסיוע למשפחות דלות אמצעים.

עאידה תומא סלימאן: אנחנו ביקשנו אז להפסיק את הקיצוץ הרוחבי שהיה בתקציב, ולהחזיר באופן מידי את העובדים.

עאידה תומא סלימאן: וכמובן, עוד כמה נושאים שתלויים במעונות היום ועוד.

עאידה תומא סלימאן: אתחיל בזה קודם כל לשאול בעניין החרגת העובדים הסוציאליים.

עאידה תומא סלימאן: אני יודעת שהשר הצהיר, ובשיחה שקיימתי אתו, הוא אמר לי שאנחנו צודקים, שצריך להחזיר את העובדים הסוציאליים כולם לפעילות מלאה.

עאידה תומא סלימאן: אני רוצה לדעת מה המצב - איפה אנחנו עומדים היום.

עאידה תומא סלימאן: האם חזרו כל העובדים הסוציאליים לתפקוד מלא מבחינת התכניות והעבודה השוטפת שלהם?

עאידה תומא סלימאן: שאלה שנייה היא בעניין התכניות שעברו קיצוצים רוחביים שהורדו או ל-70% או לפעמים אפילו ל-40%, מה קורה איתם, ומה עם תכנית "נושמים לרווחה".

עאידה תומא סלימאן: אחד הנושאים המאוד טעונים שהיו בדיונים, זה היה נושא בעניין מסגרות לילדים ולנוער או לאנשים עם מוגבלויות, כאשר נאמר לנו, לצערי הרב בדיון פה, שכבר יצאו הוראות ששינו את האיסור הגורף שהיה בעניין הביקורים לאחר שבדקנו והיינו בקשר עם האנשים הרלבנטיים במשרד.

עאידה תומא סלימאן: לצערי הרב, האיסור הגורף למרות האזהרות שזה לא הולך לפי החוק עדיין קיים, ביקורים לא מתבצעים.

עאידה תומא סלימאן: לאור השינוי שיצא בתכנית של פרופ' גמזו בעניין בתי אבות, שדיבר גם כן על האפשרות לאפשר ביקורים לשוהים בבתי-אבות, האם משרד העבודה והרווחה התחייב היום שהוא משנה את המדיניות שלו, ואכן, מאפשר את הביקורים במוסדות האלה?

עאידה תומא סלימאן: אני עכשיו אסתפק בשאלות האלה.

עאידה תומא סלימאן: אחר-כך נראה אם יש עוד לחברי הכנסת.

עאידה תומא סלימאן: אתם רוצים להעלות עוד משהו למר קפלן?

עאידה תומא סלימאן: מר קפלן, בוקר טוב.

 << אורח >> אביגדור קפלן: בוקר טוב, ברשותך, אני אתן איזושהי סקירה קצרה על הדברים.

 << אורח >> אביגדור קפלן: קודם כל, לגבי העובדים הסוציאליים, אני מדבר על הרשויות, הם הוכרזו כעובדים חיוניים.

 << אורח >> אביגדור קפלן: למיטב ידיעתי, במרבית הרשויות הם חזרו לעבודה, ואם הם לא חזרו לעבודה במקום זה או אחר, שמעתי על מקומות בודדים, זו החלטת ראש הרשות, ואנחנו מטפלים בזה מולו כדי שיחזיר אותם לעבודה.

עאידה תומא סלימאן: כלומר, הגישה שאתם תבקשו מראש רשות שעדיין לא עשה את זה אכן לעשות את זה?

 << אורח >> אביגדור קפלן: כן, שיכבד את ההחלטה, ושיעשה את זה, כי יש להם מספיק מה לעשות ברשות, ולטפל בכל האוכלוסיות שנזקקות לשירותי הרווחה.

 << אורח >> אביגדור קפלן: אנחנו פועלים בכל הקשור לשירותים החוץ-ביתיים מאז החרום השירותים החוץ ביתיים שלנו פועלים כסדרם באופן מלא.

 << אורח >> אביגדור קפלן: יש לנו לא מעט בעיות של הידבקויות בתוך המסגרות.

 << אורח >> אביגדור קפלן: היו לנו כמה משברים, אבל פתרנו את כולם, וטיפלנו בכל החולים שנתגלו בתוך מסגרות חוץ-ביתיות.

 << אורח >> אביגדור קפלן: העברנו חלק מהם למסגרות אחרות שלנו כדי לבודד ולמנוע הדבקות חוזרות של אחרים, וחלק לבתי-חולים.

 << אורח >> אביגדור קפלן: חלק כבר החלימו וחזרו למסגרות, כך שהמסגרות החוץ-ביתיות, שזה הבית של כל אלה שנמצאים בהם, הם פועלים כסדרם.

 << אורח >> אביגדור קפלן: לגבי המסגרות הקהילתיות – אנחנו פעלנו ופועלים - - -

עאידה תומא סלימאן: סליחה שאני קוטעת אותך.

עאידה תומא סלימאן: אבל השאלה בעניין המסגרות החוץ-ביתיות הייתה בעיקר בעניין הביקורים, אני בטוחה שהם ממשיכים לעבוד.

 << אורח >> אביגדור קפלן: אני אתייחס לזה.

 << אורח >> אביגדור קפלן: לעניין הביקורים – כל מה שרצינו זה לשמור על הילדים ועל הבוגרים שנמצאים במסגרות החוץ-ביתיות, קרי, בתי-אבות, בתי דיור מוגן, ומסגרות של אנשים עם מוגבלות, כמובן, גם בפנימיות ילד ונוער ואחרות.

 << אורח >> אביגדור קפלן: אתמול התפרסם על-ידי הפרויקט או הגורם המתכלל, פרופ' גמזו, מה שנקרא התכנית לאימהות ואבות, אבות ואימהות, איזשהו נוהל שמתיר ביקורים בתוך בתי-אבות, ובתוך בתי דיור מוגן.

 << אורח >> אביגדור קפלן: אנחנו הפעלנו גם את הנוהל הזה בהתאמה קטנה, ותיכף אסביר למה, גם לכל המסגרות החוץ-ביתיות שלנו, במיוחד לגבי המסגרות של מוגבלים.

 << אורח >> אביגדור קפלן: אכן, יש אפשרות להורים, במיוחד, כעסו על כך הורים לילדים שסובלים מאוטיזם.

עאידה תומא סלימאן: ממתי?

 << אורח >> אביגדור קפלן: מאתמול.

 << אורח >> אביגדור קפלן: למעשה, פורסם מאתמול.

 << אורח >> אביגדור קפלן: מהיום הם יכולים לבקר.

 << אורח >> אביגדור קפלן: הביקורים צריכים להיות מתואמים.

 << אורח >> אביגדור קפלן: אי אפשר לעשות את הביקורים בצורה שמסכנת את השוהים במסגרות האלה, כי יש תמיד סכנה שמהקהילה תבוא הדבקה.

עאידה תומא סלימאן: מר קפלן, אנחנו יכולים לקחת את הבשורה הזו ככותרת שאתה היום מכריז שאפשר כבר לפנות למוסדות החוץ-ביתיות של אנשים עם מוגבלויות, ולבקש ולאפשר ביקורים להורים לילדים שלהם?

 << אורח >> אביגדור קפלן: התשובה היא כן.

 << אורח >> אביגדור קפלן: הכול בתיאום עם המסגרת עצמה, כי אנחנו צריכים לווסת את הביקורים, אי אפשר לעשות אותם בהמוניהם.

 << אורח >> אביגדור קפלן: ולראות שהתנאים של הביקור נעשים כך שהסיכון להידבקות של השוהה במסגרת החוץ-ביתית תהיה מינימלית – זו המטרה.

 << אורח >> אביגדור קפלן: אבל נאפשר ביקורים, ואכן, הכותרת שאת דיברת עליה היא בתוקף.

ינון אזולאי: אגב, אנשי הצוות שבתוך המסגרות האלה, יש להם מיגון כמו שצריך?

ינון אזולאי: הם שומרים על המרחק?

ינון אזולאי: הם גרים תמיד באותו מקום, לא יוצאים?

 << אורח >> אביגדור קפלן: יש בנוהל הוראות מפורטות על שמירת מרחק, על מיגון ההורה שמבקר את הילד.

ינון אזולאי: לא ההורה.

ינון אזולאי: אני מדבר על הצוות עצמו שנמצא כל היום שם – יוצא מהמקום, לא יוצא.

 << אורח >> אביגדור קפלן: יש הוראות מפורטות.

 << אורח >> אביגדור קפלן: יש ציוד מיגון שאנחנו סיפקנו אותו, והעסק הזה עובד כמו שצריך.

 << אורח >> אביגדור קפלן: זה לגבי המסגרות החוץ-ביתיות והביקורים.

 << אורח >> אביגדור קפלן: לגבי התכניות בקהילה.

 << אורח >> אביגדור קפלן: אני מניח שאתם ערים לכל התכנית הענקית של הנפקת מנות מזון לאזרחים ותיקים, מנות מבושלות, וגם סלי מזון לכ-120 אלף אזרחים ותיקים.

 << אורח >> אביגדור קפלן: לצערי, המסר הזה קצת גדל עקב זה שמצטרפים למעגל האנשים שזקוקים למזון עוד אנשים.

 << אורח >> אביגדור קפלן: הנושא הזה עובד במלוא עוצמתו בעזרת העובדים הסוציאליים שנמצאים ברשויות המקומיות.

 << אורח >> אביגדור קפלן: ולפי כל הדיווחים שאני מקבל, כולל עזרה של פיקוד העורף, התקלות הן מינימליות.

 << אורח >> אביגדור קפלן: יש המון מתנדבים שמגיע להם הערכה והוקרה שהם מביאים את המזון עד לביתם של הקשישים, והנושא הזה עובד.

 << אורח >> אביגדור קפלן: לגבי התכניות עצמן.

 << אורח >> אביגדור קפלן: אנחנו פועלים בהלימה להוראות משרד הבריאות לגבי פתיחת הפעילויות בתוך הקהילה.

 << אורח >> אביגדור קפלן: ביום ראשון הוצאנו הנחיה על הרחבת השירותים בקהילה בצורה ניכרת.

 << אורח >> אביגדור קפלן: תכנית "נושמים לרווחה", חזרה להיות מאה אחוז, גם למרכזי עוצמה.

 << אורח >> אביגדור קפלן: צריך להבין שעדיין חלק מהשירותים, אמנם השירותים הם מתוגמלים במאה אחוז, אבל חלק עדיין ניתן לא בתוך המסגרת עצמה, אלא באמצעים מקוונים או בבית מקבל השרות, אבל השירותים הורחבו במידה ניכרת.

 << אורח >> אביגדור קפלן: מה שעדיין סגור זה מרכזי היום לאזרחים ותיקים שאנחנו לא רוצים שיגיעו, כי מטבע הדברים הם אוכלוסייה שחשופה, אבל מרכזי היום האלה פועלים בבישול הארוחות ואספקתם לאלה שמגיעים לשירה במרכזי היום.

 << אורח >> אביגדור קפלן: יש לנו עוד מספר שירותים שהם לא פועלים עדיין, כמו למשל, מקומות עבודה לאנשים מוגבלות שעדיין לא הפעלנו אותם.

 << אורח >> אביגדור קפלן: הפעלנו רק כמה מהם בודדים שמייצרים מוצרים חיוניים תוך שמירה על מרחק ועל כל אמצעי הבטיחות שאכן הם לא ייפגעו.

 << אורח >> אביגדור קפלן: יש לנו עוד מסגרות שפועלות חלקית במסגרת תעסוקה נתמכת שעדיין הם מתוגמלים ב-70%.

 << אורח >> אביגדור קפלן: אבל אם אתם מסתכלים על חוזר מס' 15, שאני הפצתי אותו אתמול, אתם תתרשמו שהקהילה חוזרת אט אט כמעט לפעילות מלאה, ומה שלא חוזר לפעילות מלאה זה רק מטעמי בטיחות של כל אלה שמקבלים את השירותים, ועדיין יש הרבה מאוד שירותים שבמקום להינתן פרונטלית, הם ניתנים באמצעים מקוונים – כמו שהדיון הזה מתקיים באמצעים מקוונים ולא מתקיים פרונטלית, הכול כדי לשמור על אי הפצת הנגיף בין האוכלוסיות.

 << אורח >> אביגדור קפלן: אני רוצה להגיד לגבי הקהילה.

 << אורח >> אביגדור קפלן: עשינו הרבה פעולות נוספות, למשל, נתנו לרשויות המקומיות כסף לסל גמיש יחד עם מפעל הפיס.

 << אורח >> אביגדור קפלן: אנחנו נתנו 10 מיליון מתקציבנו, ומפעל הפיס העמיד 10 מיליון.

 << אורח >> אביגדור קפלן: אנחנו מאפשרים למנהלי שירותי חברתיים ברשויות המקומיות לפתור בעיות בליברליות דיי רבה, עם סמכויות מלאות לפי קריטריונים שקבענו בהוראות שלנו.

 << אורח >> אביגדור קפלן: אנחנו מתכוונים לצאת עוד עם סל גמיש נוסף בהמשך הדרך לראות לפי הצריכה של הסל הגמיש הזה את הצרכים.

עאידה תומא סלימאן: קמחא דפסחא זה משהו שהמשרד שלך אחראי עליו נכון?

 << אורח >> אביגדור קפלן: כן.

 << אורח >> אביגדור קפלן: יצאו מבחני תמיכה ופורסמו, זה נעשה עוד לפני חג הפסח.

עאידה תומא סלימאן: נכון.

עאידה תומא סלימאן: מה לפני רמדאן – אתם לא מתכוונים לעשות?

עאידה תומא סלימאן: כי בזמנו נאמר שהתווסף לזה כסף ותוציאו עוד פעם לפני רמדאן, ופסחא נפלה בין הכיסאות.

 << אורח >> אביגדור קפלן: אנחנו כרגע מחלקים סלי מזון בחברה הערבית, כמו שחילקנו לפני הרמדאן.

 << אורח >> אביגדור קפלן: אבל אנחנו גם בודקים את הסוגיה הזו יחד עם אנשי האוצר, ואני מקווה שגם פה תהיה לנו איזושהי בשורה.

 << אורח >> אביגדור קפלן: כרגע אין לנו מקבילה לקמחא דפסחא.

 << אורח >> אביגדור קפלן: שם הכסף הניתן הוא קטן יחסית לעומת סלי המזון והצריכה של סלי מזון.

 << אורח >> אביגדור קפלן: אנחנו נבדוק את זה מה שאפשר לעשות בתהליך בדיקה אינטנסיבי.

ינון אזולאי: התעוררה אז בעיה בעלי מוגבלויות שלא קיבלו את הקמחא דפסחא, והיה ויכוח בין הבריאות למשרד הרווחה.

עאידה תומא סלימאן: אנחנו מחלקים ממש בימים אלה 9,000 מנות לבעלי מוגבלויות ולפגועי נפש.

עאידה תומא סלימאן: אנחנו לקחנו על עצמנו, משרד העבודה והרווחה מתקציבו, למרות שהנושא הזה באחריות משרד הבריאות, תווי קנייה במקרה הזה, לחלק תווי קנייה לאנשים עם מוגבלויות ולפגועי נפש.

ינון אזולאי: יישר כוח.

 << אורח >> אביגדור קפלן: זה ממש מחולק או היום או מחר, בימים האלה.

 << אורח >> אביגדור קפלן: אנחנו מחלקים היום או מחר עוד 8,000 תווי קנייה לצעירים וצעירות בגיל 18, 25 שהם מטופלים במסגרת תכנית יתד שאין להם אורח ביתי.

 << אורח >> אביגדור קפלן: יש להם קורת גג מצדנו, אבל הם היו עובדים בזמנים בשגרה בעבודות מזדמנות, והם עושים את פרנסתם, את האוכל מתוך העבודות המזדמנות האלה.

 << אורח >> אביגדור קפלן: כעת מצאנו לא מעט מאלה שנזקקים לסיוע, ואנחנו נחלק להם את המנות האלה, את תווי הקנייה האלה.

 << אורח >> אביגדור קפלן: זה גם כן מבוצע היום ומחר.

 << אורח >> אביגדור קפלן: התנענו את מבצע "משמרות זהב" שהוא מבצע ענק, עם הרמת המון טלפונים לכל האזרחים הוותיקים שמתוך הטלפונים האלה עולות לא מעט בעיות שאנחנו מטפלים בהן – בעיות של בקשות למזון, בקשות לאמצעי ספיגה, בקשות לקבלת תרופות.

 << אורח >> אביגדור קפלן: בקשות למתנדב שקצת יפיג את הבדידות שלהם.

 << אורח >> אביגדור קפלן: כל הדברים האלה מטופלים בין המשרד, פיקוד העורף שגם כן שותף למשמרות זהב והרשויות המקומיות, כאשר יצרנו קשר ישיר עם קופות החולים, וכל הדרישות לקבלת תרופות מה שעולה בשיחות הטלפון עם האזרחים שהם בדרך כלל עריריים ואין להם יכולת לנוע למרפאות קופות החולים ולמשוך את התרופות.

 << אורח >> אביגדור קפלן: הקופות לקחו על עצמן להזרים להם את התרופות בשליחים שלהן.

 << אורח >> אביגדור קפלן: אנחנו גם קיבלנו תקציב שמאפשר לנו לחלק טבלטים לילדים בסיכון ולבעלי מוגבלויות.

 << אורח >> אביגדור קפלן: מתוך קרן הישיבות קיבלנו תקציב לכך, ואנחנו מחלקים אותו.

 << אורח >> אביגדור קפלן: הקצנו גם כסף לכל המוסדות החוץ-ביתיים לצרכי מימון מיגון.

 << אורח >> אביגדור קפלן: קבענו קריטריונים.

 << אורח >> אביגדור קפלן: חלקנו בנושא הזה שישה וחצי מיליון שקלים בין כל המוסדות החוץ-ביתיים, כך שימגנו את עצמם, יקנו את המסכות, יקנו את החליפות, יקנו את אלכוהול ג'ל או כל אמצעי החיטוי האחרים.

עאידה תומא סלימאן: אני בטוחה שיש לכם הרבה עבודה שנעשתה.

עאידה תומא סלימאן: אבל אם אפשר לנצל את ההזדמנות שאתה נמצא אתנו, להגיד לנו איך מתקדמים עם העניין של מקום מחסה לנשים שסובלות מאלימות לפני שהן נכנסות למקלטים.

עאידה תומא סלימאן: והאם ננקטו עוד צעדים לנשים, כי אנחנו רואים זינוק גבוה במקרי האלימות, וכולנו יודעים שהנשים והילדים נמצאים עם מקור האלימות באותו בית.

עאידה תומא סלימאן: דיברנו אז בישיבה על האפשרות של פיתוח קריאה לעזרה דרך הודעות.

עאידה תומא סלימאן: דברנו על תגבור לקווי הסיוע.

עאידה תומא סלימאן: דברנו על כל מיני אמצעים.

עאידה תומא סלימאן: אפשר לדעת מה קורה בתחום הזה.

 << אורח >> אביגדור קפלן: קודם כל, אם אתם ראיתם, יצאנו גם בפרסום.

 << אורח >> אביגדור קפלן: יש ועדה בין-משרדית לכל הסוגיה של אלימות במשפחה.

 << אורח >> אביגדור קפלן: יצאנו בפרסום, שכן מתבקשים לצלצל למוקד 118 ולמוקד 100.

 << אורח >> אביגדור קפלן: זה פרסום משותף שהניב הרבה מאוד קריאות למוקד שכולם מטופלות.

 << אורח >> אביגדור קפלן: יש לנו מקלטים לנשים מוכות – כרגע יש 19 מקלטים כאלה שבהם יש תפוסה לא מלאה.

 << אורח >> אביגדור קפלן: אבל אנחנו פותחים בימים אלה עוד מקלט למקרה שנשים מוכות הצטרכו להימצא בבידוד.

עאידה תומא סלימאן: סליחה מר קפלן.

עאידה תומא סלימאן: אנחנו שמענו על זה לפני שבועיים, וכל הזמן אומרים לנו – בימים האלה.

עאידה תומא סלימאן: יש לו"ז ברור מתי זה ייפתח?

 << אורח >> אביגדור קפלן: זה עניין של ימים, כי קיצרנו את המכרז.

 << אורח >> אביגדור קפלן: יש כבר התקשרות עם ספק.

 << אורח >> אביגדור קפלן: יש את המקום, יש את הכול.

 << אורח >> אביגדור קפלן: זה ייפתח ממש, גם כרגע אין צורך, יש בתוך המקלטים מקומות.

 << אורח >> אביגדור קפלן: אם נצטרך לשים נשים או ילדיהן ביחד איתן כתוצאה מזה שהן צריכות להימצא בבידוד, אנחנו פותחים מקלט מיוחד לנשים מוכות שצריכות להימצא בבידוד.

עאידה תומא סלימאן: בדיוק.

עאידה תומא סלימאן: כי אנחנו לא יודעים – האשה החדשה שמגיעה, לא יודעים אם היא צריכה בידוד או לא.

עאידה תומא סלימאן: היא נכנסת למקום שכבר הנשים והילדים נמצאים.

 << אורח >> אביגדור קפלן: היא תהיה בהתחלה ביחידת המעבר הזו, ואחר-כך היא תיכנס למקום, כדי שאכן לא תדביק אחרים.

 << אורח >> אביגדור קפלן: הנושא הזה בטיפול חם.

 << אורח >> אביגדור קפלן: אני מניח שאיך שאנחנו גומרים את השיחה, אני אבדוק בדיוק מתי זה ייפתח, נזרז את זה כדי שייפתח כמה שיותר מהר.

 << אורח >> אביגדור קפלן: הסוגיה הזאת בגלל מקומות, לא תהיה בעיה לנשים מוכות למצוא מקום במקלטים שלנו.

 << אורח >> אביגדור קפלן: אם תהיה בעיה, נפתח עוד מקלטים ככל שיהיה צורך.

עאידה תומא סלימאן: בעניין מעונות היום, וגם נשאל את האוצר.

עאידה תומא סלימאן: אבל רוצים לדעת את העמדה של המשרד עבודה ורווחה.

עאידה תומא סלימאן: מעונות היום שאו-טו-טו כנראה הצטרכו לקבל בחזרה את הילדים, אבל בינתיים הם מתמוטטים – אין להם שום מקור שיכול להחזיק אותם.

עאידה תומא סלימאן: האם אתם דנים בימים האלה באיך לשפות אותם על הנזק שנגרם ועל הפגיעה בתקופת הקורונה, במיוחד שהייתה ישיבה, איך שאני יודעת, והתפוצצה לפני יומיים עם האוצר בלי שום תוצאות.

עאידה תומא סלימאן: אני רוצה לדעת מה העמדה שלכם, וגם כן מנהלות המשפחתונים.

 << אורח >> אביגדור קפלן: אתמול התקיימה ישיבה עם הארגונים.

 << אורח >> אביגדור קפלן: ישנם על הקו פה איציק דניאל, ואסף וסרצוג, הם אנשי האוצר, הם יודעים יותר טוב לענות ממני על הבעיה של הצורך בסיוע וההצעות שנתנו להם – דה-פאקטו, ניתנו להם אתמול הצעות.

ינון אזולאי: אבל השאלה היא מה עמדת המשרד?

עאידה תומא סלימאן: כן, אבל מה העמדה שלכם?

עאידה תומא סלימאן: הרי בסופו של דבר אתם שמפעילים את המעונות האלה.

עאידה תומא סלימאן: אתם שנמצאים בחוזים מולם, ואתם שתצטרכו אותם.

 << אורח >> אביגדור קפלן: הממשלה אמורה לפעול בעמדה אחידה.

 << אורח >> אביגדור קפלן: אנחנו לא נציג פה מחלוקות בין משרד העבודה והרווחה לבין האוצר.

 << אורח >> אביגדור קפלן: אנחנו בעד לפתוח את המעונות האלה מה שיותר מהר.

 << אורח >> אביגדור קפלן: אבל ההוראות של משרד הבריאות עדיין לא מאפשרות לפתוח אותם במתכונת שמאפשרת הפעלה כלכלית בגלל הקבוצות הקטנות, והצורך בהרבה מאוד מטפלות.

 << אורח >> אביגדור קפלן: אבל אני מציע שמומחים יותר טובים ממני בנושא – נמצא מוטי אלישע על הקו, ייתן סקירה, איציק דניאל ואסף וסרצוג שהם אנשי האוצר.

עאידה תומא סלימאן: אנחנו נפנה אליהם.

עאידה תומא סלימאן: אני יודעת שהמשרד שלך יסבול רבות אם המעונות האלה יקרסו בדרך.

עאידה תומא סלימאן: את האמת, בכניסה לכנסת היום בבוקר, פגשתי אותם מפגינים בחוץ.

עאידה תומא סלימאן: הבנתי מהם שיכול להיות אפילו או שחלק יקרסו, או שחלק יכריזו שביתה, כלומר, לא נוכל להתניע בחזרה את המשק אם ההורים לא ימצאו את המסגרות האלה.

 << אורח >> אביגדור קפלן: המשרד שלנו מחויב לכך שהמעונות האלה יפעלו על בסיס כלכלי, והם יפעלו כמו שצריך.

 << אורח >> אביגדור קפלן: בכל זאת, הגיל הרך צריך את המעונות האלה, אנחנו חושבים שהם חשובים מאוד.

 << אורח >> אביגדור קפלן: ככל שזה תלוי בנו, נעשה את הכול כדי להשפיע על מי שצריך כדי שהם לא יקרסו.

 << אורח >> אביגדור קפלן: ברגע שהם יחזרו לפעול, יש להם מטען שלם של דרישות שצריכים לראות איך אנחנו מנתבים את כל הסיוע להם באופן שאכן יוצר איזשהו היגיון, ומאפשר להם להפעיל את המעונות במתכונת כלכלית ויציבה ולא כל פעם לאיים בסגירה או באי הפעלה, או בשביתה כזו או אחרת.

ינון אזולאי: האמת, הם אף פעם לא מאיימים ואולי זו הבעיה שלהם, כי כל הפעמים הם רק מקבלים את המכה וממשיכים ומתכופפים, והפעם כשהם איימו, אז אומרים אולי לא באיומים.

ינון אזולאי: כבוד המנכ"ל, מה ששאלתי, אני לא בא להכניס טריז בינך לבין הממשלה.

ינון אזולאי: היה פה נציג של משרד הבריאות השבוע, כששאלו אותו את הדעה שלו מה הוא אומר על הרופאים, על דרישות הרופאים, הוא אומר – אני מצדיק כל דבר שלהם.

ינון אזולאי: אז זה לא סותר, יכול להיות שהאוצר יגיד משהו אחר.

ינון אזולאי: אבל אתה בתור משרד רווחה, מנכ"ל של המשרד שמנוסה ויודע טוב מכולנו שאם לא תהיה בצד של הארגונים, של המעונות, של המשפחתונים, אז הם יודעים בעצם שיש להם את הגיבוי שלך.

ינון אזולאי: השאלה, מה הדעה של המשרד בעניין.

 << אורח >> אביגדור קפלן: המשרד שלנו מנסה לעשות את הכול כדי לגבות אותם ולעזור להם.

 << אורח >> אביגדור קפלן: במידה שאכן הם מעלים דרישות הגיוניות, ואנחנו פועלים בהרמוניה ובתאום מלא עם האוצר לנושא הזה, וככל שהתביעות שלהם הם מוצדקות, אנחנו בראש ובראשונה נתמוך בהם.

 << אורח >> אביגדור קפלן: אבל צריך לרדת לגופו של עניין, ולהסתכל על מכלול הדברים שהם מבקשים - מה נראה סביר ומה לא, ומה שנראה סביר, אנחנו ודאי כמשרד נתמוך בזה.

מירב כהן: באמת נחמדים מדי.

מירב כהן: סתם קוריוז.

מירב כהן: בכניסה, אני ראיתי כבר הרבה הפגנות בימים אלה.

מירב כהן: אז הם גם לא חסמו את המעבר - - -

עאידה תומא סלימאן: אני מודה למר אביגדור קפלן.

עאידה תומא סלימאן: אני שמחה לשמוע על השינוי בעניין הביקורים במוסדות החוץ-ביתיות.

עאידה תומא סלימאן: אני יודעת שהמשרד מנסה כמה שאפשר לתת את המענים.

עאידה תומא סלימאן: אני גם מודה על שיתוף הפעולה עם הוועדה.

עאידה תומא סלימאן: מר קפלן, את האמת, לא היה פעם שפנינו למר קפלן כמנכ"ל המשרד, ואנחנו יודעים שאלה ימים קשים, אלא שהוא נענה ותמיד נמצא אתנו.

עאידה תומא סלימאן: תודה רבה.

עאידה תומא סלימאן: אני רוצה לנציגי משרד האוצר, למר אסף וסרצוג.

מירב כהן: פשוט יש שאלות שגם משרד הרווחה, וגם משרד האוצר – פשוט סוגיות שהן רוחביות שגם האוצר וגם הרווחה הם הכתובות.

 << אורח >> אביגדור קפלן: אני נשאר אתכם.

 << אורח >> אביגדור קפלן: אני צריך לרדת בשעה עשר.

עאידה תומא סלימאן: כמו מעונות היום – זה גם ברווחה וגם בתקציבים.

עאידה תומא סלימאן: אבל אנחנו יודעים שחלק גדול מהבעיות והתקיעות נמצאת באוצר.

עאידה תומא סלימאן: בגלל זה אני העליתי את אנשי האוצר, כי אני רוצה לקבל מהם תשובות.

מירב כהן: יש לי ארבע סוגיות שרציתי להציג שנוגעות גם למשרד הזה וגם למשרד הזה.

מירב כהן: הראשונה נוגעת לאוכלוסייה המבוגרת – אנשים שחצו את גיל 67, ובעצם ממשיכים לעבוד, כי הם חייבים, כי אחרת אין ממה לחיות, אי אפשר לחיות מקצבת זקנה במדינת ישראל.

מירב כהן: בעצם, אם הם הוצאו לחל"ת או פוטרו, כיום על-פי החוק לא מגיע להם דמי אבטלה.

מירב כהן: ואז בתקנות חרום אישרו להם מענק של עד 4,000 – אה, ממה, המענק תקף רק למרץ אפריל, ומאי, יוני זה לא תקף.

מירב כהן: וכרגע, זה לא מובא בתקנות חרום – מה קורה עם זה?

מירב כהן: אלה אנשים שלא יהיה להם מה לאכול.

מירב כהן: זה נוגע גם לביטוח הלאומי וגם לאוצר.

מירב כהן: נשים שהן בין גיל 62 ל-67, הן צריכות לבחור בין המענק הזה לבין קצבת זקנה, מה קורה איתן, הן נופלות בין הכיסאות?

מירב כהן: שאלה שנייה שלי.

מירב כהן: המצב בבתי האבות הוא ידוע, אבל יש לו גם היבטים תקציביים כבדים.

מירב כהן: המוסדות האלה צריכים עכשיו לשאת בהוצאות שהם לא הורגלו להן, ואין להם מקורות תקציביים לדברים האלה – דברים כמו הצעות של העובדים הסיעודיים.

מירב כהן: דברים כמו קניית ציוד.

מירב כהן: האם יש איזושהי תכנית לתמוך בהם, או שאנחנו כרגיל ממתינים שהם יקרסו, שקשישים לא יקבלו את השרות החיוני שמגיע להם, ורק אז ניזכר לסייע.

מירב כהן: שאלה שלישית.

מירב כהן: מה קורה עם הקרן של ה-200 מיליון שקלים למגזר השלישי?

מירב כהן: הייתה החלטה של משרד האוצר להקים את זה, עדיין לא נקבעו קריטריונים, הקרן לא הופעלה והזמן פועל לרעתנו.

מירב כהן: סוגיה אחרונה.

מירב כהן: כיוון שאנחנו נערכים, מה שנקרא, לאסטרטגיית יציאה, עבור אנשים מבוגרים אין אסטרטגיית יציאה כרגע, הם עדיין נשארים בבית.

מירב כהן: השאלה אם יש היערכות למתן שירותים רפואיים בביתם של המבוגרים.

מירב כהן: זאת אומרת, בדיקות מעבדה.

עאידה תומא סלימאן: משרד הבריאות יכול לענות לנו, והם לא נמצאים אתנו.

מירב כהן: השאלה אם הוקצה לזה כסף.

עאידה תומא סלימאן: האוצר יגיד – עד שלא יבקשו לא נאשר.

מירב כהן: אני בטוחה שביקשו.

ינון אזולאי: אולי רק עוד שאלה, בנושא שלה, של כל קבוצת סיכון שאנשים יחזרו לעבודה.

ינון אזולאי: למשל, כמו נשים בהריון שחוזרות לעבודה, האם החל"ת תפגע בהם, לא יפגע בהם?

ינון אזולאי: אז בפעם שעברה אמרו לנו שידונו בזה, אבל זה או-טו-טו שייך למשרד העבודה.

ינון אזולאי: אם אישה שעכשיו יצאה לחל"ת והיא בהריון, היא חוזרת בעוד שלושה חודשים, או שבינתיים תוך כדי היא ילדה, האם זה יפגע לה בתנאים שלה?

עאידה תומא סלימאן: זה אחד מהדברים שאנחנו נצטרך לדון בהם ביום שני הבא על כל התקנות שהוציאו באופן גורף לתת למעסיקים להוציא לחל"ת נשים בהריון.

עאידה תומא סלימאן: אם יש פגיעות כאלה אנחנו נצטרך - - -

יעקב אשר: זה בניגוד לחוקי העבודה.

עאידה תומא סלימאן: בג"ץ שהגשתי בנושא הזה, חייב את המשרד להגיע לדיון פה ולתת פתרונות לכל הנשים שנפגעו מהחל"ת הזה, שיצא באופן גורף.

ינון אזולאי: בסדר.

ינון אזולאי: קבוצת סיכון שלא חוזרים, בגלל זה, אם זה יש להם מענה בעצם - - -

עאידה תומא סלימאן: ביום שני אנחנו מייחדים דיון מיוחד לזה.

עאידה תומא סלימאן: אסף, אתה אתנו, כן.

עאידה תומא סלימאן: אפשר להתחיל להתייחס.

עאידה תומא סלימאן: אנחנו שלחנו לכם שאלות גם לפני, ועכשיו, חברי הכנסת, כמו שעשתה חברת הכנסת מירב כהן - העלית נושאים אם ירצו להעלות.

עאידה תומא סלימאן: אבל בוא נתחיל עם מה שכבר מונח על שולחנך.

עאידה תומא סלימאן: אנחנו נרצה גם לדעת בנושא הגנים ומעונות היום.

עאידה תומא סלימאן: אני יודעת שהייתה אתמול, הייתה ישיבה קשה והתפוצצה כמעט.

עאידה תומא סלימאן: לגבי השאלות ששאלה חברת הכנסת מירב כהן, בבקשה.

אסף וסרצוג: במה להתחיל?

אסף וסרצוג: בואי תובילי את.

אסף וסרצוג: תגידי לנו לאיזה נושאים נתייחס, נתייחס לכול.

עאידה תומא סלימאן: נתחיל עם העניין של המענקים לשכירים בעלי שליטה - איפה זה עומד?

עאידה תומא סלימאן: אתמול בדיוק התקשרו אליי שני אנשים שאמרו – הבטחתם, כאילו אני הבטחתי, ולא קיימתם.

עאידה תומא סלימאן: אז מתי אתם מקיימים את זה.

עאידה תומא סלימאן: מתי המענק יהיה נגיש לבעלי שליטה?

אסף וסרצוג: המענק עצמאים של הפעימה הראשונה אושר, וחולק ברובו לפני פסח, יש עוד סוגיות שעדיין מתבצעות בעניין הזה, בין העצמאים לרשות המסים.

עאידה תומא סלימאן: לא עצמאים, שכירים בעלי שליטה.

אסף וסרצוג: אני מגיע לזה.

אסף וסרצוג: קצת רקע.

אסף וסרצוג: הפעימה השנייה שהיא כאמור פעימה בעלת תנאים הרבה יותר מיטיבים, היא מאוד מורחבת, גם מבחינת הזכאות, כלומר, מכניסים פנימה למעשה את כל העצמאים, סדר גודל של קרוב ל-600 אלף עצמאים, וגם מבחינת התנאים עצמם.

אסף וסרצוג: לגבי שכירים בעלי שליטה – זה יובא לאישור הממשלה, עדיין לא ברור אם זה בגדר החלטה, או תקנות שעות חרום, או מה העוגן המשפטי לזה.

אסף וסרצוג: אבל זה אמור להיות מובא מחר לממשלה, או בימים הקרובים.

אסף וסרצוג: בכל מקרה, ישולם בתחילת מאי, ושם יהיה את המענה לשכירים בעלי שליטה.

עאידה תומא סלימאן: כן, אפילו זה עדיין לא נפתח להרשמה.

עאידה תומא סלימאן: מתי אתם מעלים את זה?

אסף וסרצוג: אני אמשיך לענות.

עאידה תומא סלימאן: עד עכשיו לא נפתחה האפשרות להם.

עאידה תומא סלימאן: הם יירשמו בדיוק כמו - - - של העצמאים?

אסף וסרצוג: הם יהיו זכאים במסגרת הפעימה השנייה של מענק העצמאים, הם ייכנסו שם.

אסף וסרצוג: הפעימה השנייה צריכה להיות מאושרת במסגרת הליך משפטי.

אסף וסרצוג: בכל מקרה, כרגע זה מטופל, אז זה נבדק האם זה צריך להיות במסגרת תקנות שעת חירום, או האם במסגרת החלטה מנהלית, בכל מקרה הם ייכנסו במסגרת הפעימה הבאה.

עאידה תומא סלימאן: כלומר, הם יקבלו רק את הפעימה השנייה, לא תעשו להם חישוב רטרו-אקטיבי?

עאידה תומא סלימאן: כלומר, לא תכניסו להם גם את הפעימה הראשונה?

אסף וסרצוג: כל האוכלוסיות הזכאיות שהורחבו במסגרת הפעימה השנייה, לא מקבלים רטרו-אקטיבית, ככה גם היה במסגרת ההבנות, בעצם, ההרחבה בוצעה ביחד עם כל נציגי ארגוני העצמאים.

עאידה תומא סלימאן: מתי אתה צופה שזה יאושר?

עאידה תומא סלימאן: יש לכם לו"ז?

אסף וסרצוג: אני לא רוצה להתחייב, מאחר וזה לא תלוי בי.

אסף וסרצוג: שוב, השאיפה שלנו היא להביא את זה לאישור הממשלה מחר, מקסימום תחילת שבוע הבא.

אסף וסרצוג: שוב, אני לא רוצה להתחייב לגבי ההליך המשפטי - האם זה במסגרת תקנות שעת חרום, או האם זו החלטת ממשלה, אבל זה יובא לאישור הממשלה.

אסף וסרצוג: בכל מקרה, רשות המסים מתחילה לעבוד על הפן התפעולי.

אסף וסרצוג: בעצם, זה לא מאפשר האישור את הביצוע, אלא אם כן, יהיו שינויים משמעותיים מהנוסח שהוגש לגבי המתווה, מה שלא צפוי כי למעשה הרחבנו את זה בצורה מקסימלית, אז אני לא רואה לאן זה עוד יכול ללכת.

אסף וסרצוג: במסגרת סדר גודל של השבועיים הראשונים של מאי, יינתן המענק לכל העצמאיים בפעימה השנייה.

עאידה תומא סלימאן: חלק גדול מהעצמאים לא קיבלו כלום בפעימה הראשונה, ואתה אמרת שהם ייכללו בפעימה השנייה, או שאני הבנתי לא נכון.

אסף וסרצוג: לא, הבנת נכון.

אסף וסרצוג: הפעימה הראשונה הייתה סדר גודל של 250 אלף עצמאים שהם בעלי פוטנציאל לזכאות במידה והם עומדים בתנאים.

אסף וסרצוג: בפעימה השנייה, יהיו זכאים סדר גודל של כ-580 אלף עצמאים.

עאידה תומא סלימאן: מה השתנה כך שזה התרחב?

עאידה תומא סלימאן: כאילו רק כי אנשים מתקשרים ושואלים ולוחצים.

אסף וסרצוג: קודם כל, אין כבר מה להתקשר וללחוץ.

אסף וסרצוג: פחות או יותר אם אתה עצמאי ויש לך דופק, אתה נכנס לתוך הפעימה השנייה.

אסף וסרצוג: התנאים הורחבו בצורה כזאת שהכנסה חייבת, אם בפעימה הראשונה הייתה 240 אלף שקל בשנה, אז עכשיו מדברים על מיליון שקל בשנה.

אסף וסרצוג: אם היה קיזוז בין שני בני הזוג, עכשיו אין קיזוז בין שני בני הזוג.

אסף וסרצוג: למעשה, כמעט כולם נכנסים לתוך הפעימה הזאת.

יעקב אשר: יכול להיות שזה גם היה יותר מתאים לוועדת כספים.

יעקב אשר: אבל כשאנחנו מדברים על העזרה לעצמאים, אז יש את המענקים שברור שצריך לעמוד בלוחות הזמנים ולעשות אותם.

יעקב אשר: אבל יש את העזרה ההיקפית, מה שנקרא, שזה בנושא של דחיית תשלומי מע"מ, או דחיית תשלומי מס הכנסה.

יעקב אשר: אני יודע שזה רשות המסים, אבל בסופו של דבר, אתה מתכלל את זה.

יעקב אשר: ולכן, אני שואל, למה לא דוחים את תשלומי מרץ מה-27 לאפריל, ל-27 למאי, ולמה לא עושים את זה גם בדחיית תשלומי מס הכנסה, ניכויים לחודש מה-23 לאפריל ל-23 למאי.

אסף וסרצוג: אני אענה.

אסף וסרצוג: בוא נעשה סדר.

אסף וסרצוג: העזרה שעצמאים מקבלים, לקבל מענק עצמאים, עזרה אדירה.

אסף וסרצוג: בוא נמנה את הדברים שהם מקבלים - פטור מארנונה – מלא למשך שלושה חודשים, זה שלושה מיליון שקלים.

אסף וסרצוג: דחיות תשלומים של מע"מ, ביטוח לאומי, מים, חשמל וכיוצא בזאת, גם דחייה של ארנונה של מרץ סדר גודל של 10 מיליארד שקל - - - מהכנסות מדינה.

יעקב אשר: אתה מדבר על דחייה של מע"מ.

יעקב אשר: על מה אתה מדבר?

יעקב אשר: האם יפלו השמיים אם יינתן עוד חודש?

אסף וסרצוג: אני רוצה לענות לסוגיה הזאת.

אסף וסרצוג: ניתנו מענים מאוד משמעותיים, גם הקרן לערבות מדינה, ועוד הרבה מאוד כלים שהמשמעות שלהם עשרות מיליארדי שקלים.

אסף וסרצוג: רגע אחד לגבי הסוגיה הזאת.

אסף וסרצוג: קודם כל, כמו שאמרת, זה סמכות של רשות המסים.

אסף וסרצוג: אבל בוא נשים את המשמעויות.

אסף וסרצוג: אני לא יודע לענות לך ספציפית על הדחייה שביקשת ומה המשמעות שלה.

אסף וסרצוג: אבל רגע אחד שתבין.

אסף וסרצוג: בסוף מדינת ישראל צריכה לשלם.

אסף וסרצוג: יש פה עניין של הכנסות, מול היכולת של המדינה לשלם.

אסף וסרצוג: ברגע שנגררות הכנסות, צריך לממן את החוב הזה.

אסף וסרצוג: אנחנו כבר היום נמצאים בתג גבייה עקב האירוע, מה שצפוי לגדול בחודשים הקרובים.

אסף וסרצוג: אנחנו בעלייה מאוד משמעותית בהוצאות, לא רק בגלל מענק עצמאים, בגלל כל המערכת ההיקפית של זה, החל מרשת ביטחון סוציאלית לשכירים, וכלה בתקציבי משרד הבריאות וכן הלאה.

אסף וסרצוג: ולכן, אני לא יודע לענות לך בפרטי פרטים בזה, זאת שאלת מאקרו של מימון תקציב מדינה.

אסף וסרצוג: אבל צריך גם להבין שמעבר לשאלת הסמכות כן או לא, כשמסתכלים על מכלול הכלים, אי אפשר להסתכל על כל כלי בנפרד.

אסף וסרצוג: למשל, להגיד אז בואו תיקחו פה עכשיו את המס, או תוסיפו כאן איזשהו מענק.

אסף וסרצוג: בסוף כל הדברים צריכים להיכנס ביחד.

אסף וסרצוג: המדינה גם צריכה לדעת גם לשלם ולשרת את התשלומים האלה עכשיו או לעוד חודש או לעוד חודשיים.

יעקב אשר: גם היה מימוש קרן הלוואות.

אסף וסרצוג: המימוש של קרן הלוואות – אני שמח מאוד ששאלת.

אסף וסרצוג: המימוש של קרן הלוואות, נכון לאתמול בערב הוגשו קרוב ל-44 אלף בקשות.

אסף וסרצוג: אושרו, אם אני זוכר נכון כ-6,500 בעלות של למעלה מ-2.5 מיליארד שקלים.

עאידה תומא סלימאן: 6,500, לפני יומיים זה היה 1,900.

אסף וסרצוג: אני שמח שאת בנתונים.

אסף וסרצוג: זה אפילו לפני יום וחצי היה ב-1,900, מה שאומר שהקצב אישור עכשיו עולה בצורה - - -

ינון אזולאי: לא.

ינון אזולאי: יש לך 44 אלף שהגישו.

ינון אזולאי: אתה יודע כמה אלה שניסו להגיש, ובלי הביורוקרטיה לא מצליחים להגיש?

ינון אזולאי: שיש עלייה זה בסדר, אבל אני אומר שלא מצליחים.

ינון אזולאי: אתה מדבר על האישורים.

ינון אזולאי: אני מדבר אתך שלא מצליחים להגיש.

אסף וסרצוג: קודם כל, נדונו קרוב ל-9,000 בקשות מתוך ה-44 אלף.

אסף וסרצוג: עכשיו מעבר ל-44 אלף, אני לא יודע אם יש מישהו שניסה להגיש ולא הצליח.

אסף וסרצוג: אם יש מישהו שנכנס למערכת, התייאש, ויצא החוצה, יש לזה כמה פתרונות.

אסף וסרצוג: הביורוקרטיה מאוד פושטה.

אסף וסרצוג: גם צריך להבין.

אסף וסרצוג: אם עד עכשיו זה היה צריך להתבצע כל ההלוואות האלה דרך מייצג, גם המייצג הורד, ולכן, גם הביורוקרטיה והטפסים מאוד פושטו.

אסף וסרצוג: שוב, אני מניח שיש גם אנשים כאלה, אני לא יודע להעריך כמה ואיך.

אסף וסרצוג: אם יש, יש גם כתובת פניות במשרד האוצר, אפשר לתת מענה לדברים האלה.

ינון אזולאי: תוך כמה זה מענה של הבנקים לחברה עצמה?

ינון אזולאי: כמה זמן?

אסף וסרצוג: זה אמור להיות בין חמישה לשבעה ימי עסקים שמתקבלת תשובה.

אסף וסרצוג: אני לא רוצה להיכנס רגע, מאחר וזה נדון - - -

ינון אזולאי: לא, כי אני מכיר בנק שנתן ללקוח, אמר לו, 21 ימי עסקים יש לי.

ינון אזולאי: וזה חזר על עצמו באותו בנק.

אסף וסרצוג: אני אענה.

אסף וסרצוג: אני לא יכול להתייחס אחד אחד.

אסף וסרצוג: יש אין סוף מקרים פרטניים.

אסף וסרצוג: במשבר כזה, כל אחד מאתנו מכיר מישהו, בין אם הוא רוצה, ובין אם לא.

אסף וסרצוג: חבר, משפחה, או לא משנה מה שמתמודד עם האירוע הזה בצורה חסרת תקדים.

אסף וסרצוג: אז גם יש חברים שמגישים בקשות להלוואה מהקרן, וגם אותם דוחים ומגלגלים חלק מהבנקים.

אסף וסרצוג: אני מכיר את זה.

אסף וסרצוג: הבנקים פועלים בניגוד להסכם.

אסף וסרצוג: אני לא אכנס אתך לכל המערכת.

אסף וסרצוג: הבנקים רוצים שנגדיל להם את הערבות ומפעילים לחצים.

אסף וסרצוג: אבל הבנק פועל בניגוד להסכם.

אסף וסרצוג: לפני יומיים בנק מזרחי החליט שהוא דוחה את כל הבקשות למסעדות - למה?

אסף וסרצוג: כי הוא שמע איזה כתבה בעיתון שהולכים להקים קרן ספציפית לעסקים שנסגרו, מה שלא נכון.

אסף וסרצוג: אבל הוא החליט באותו רגע.

אסף וסרצוג: הוא הוציא הנחייה גורפת – האם זה בהתאם להסכם – התשובה היא לא.

ינון אזולאי: בסדר.

ינון אזולאי: זה מה שרציתי לשמוע שזה בניגוד להסכם.

אסף וסרצוג: זה בניגוד להסכם.

אסף וסרצוג: ההסכם הוא עד שבעה ימי עסקים.

עאידה תומא סלימאן: בוא נתמקד, נחזור לשאלות שעלו מלכתחילה.

עאידה תומא סלימאן: גם הנושא של מעונות יום.

עאידה תומא סלימאן: גם הנושא של ה-200 מיליון לחברה אזרחית.

עאידה תומא סלימאן: גם הנושא של מענקים לנשים בגילאי 62 ל-67, ומה הפתרונות למעל 67.

עאידה תומא סלימאן: אחר כך יש עוד שאלות.

עאידה תומא סלימאן: אבל לפחות בוא נתמקד בשאלות.

אסף וסרצוג: בסדר גמור.

אסף וסרצוג: לגבי 67 פלוס - כמו שציינה חברת הכנסת כהן, הפעימה הראשונה נגמרה.

אסף וסרצוג: תובא לאישור הממשלה בימים הקרובים.

אסף וסרצוג: פעימה נוספות של מענק לגילאי 67 פלוס באותה מתכונת שהייתה הפעימה הקודמת.

אסף וסרצוג: לגבי נשים 62-67 הסוגיה הזאת נבחנת ונמצאת בטיפול.

אסף וסרצוג: אני לא יודע אם לתת לכם תשובה סופית.

אסף וסרצוג: נמצא אתנו גם רכז רווחה אלי בין, אם תרצו יוכל להרחיב לגבי הסוגיה הזאת קצת.

אסף וסרצוג: בנוסף, יש לנו קרן מגזר שלישי.

אסף וסרצוג: לגבי קרן מגזר שלישי - אני יודע שזה נמצא בעבודה ביחד עם אגף החשב הכללי.

אסף וסרצוג: אנחנו גם דנים בשאלה – אני לא רוצה לתת תשובה שהיא לא מדויקת, אבל אני גם אבחן ואחזיר תשובה לוועדה.

אסף וסרצוג: אבל אנחנו גם בוחנים במסגרת המענק שאנחנו עומדים להוציא לעסקים קטנים – עד 20 מיליון שקלים, לתת להם אולי את המענה דרך, גם זה אמור להיפתר בימים הקרובים.

אסף וסרצוג: ביקשתי שייתנו לי עדכון מדויק.

אסף וסרצוג: ברגע שיהיה, אני אעדכן אתכם, אם לא, נעביר אחר כך לוועדה בצורה מסודרת.

עאידה תומא סלימאן: כלומר, אם תתנו להם דרך המענק של העצמאים, אז מה יקרה עם ה-200 אלף?

אסף וסרצוג: לא, זה לא מענק עצמאים.

אסף וסרצוג: אנחנו עומדים לצאת עם מענק נוסף שהוא מענק בגין הוצאות קבועות שיינתן לעסקים עד 20 מיליון שקלים, שזה כמעט כל העסקים במדינת ישראל – 99% מהעסקים.

אסף וסרצוג: ויכול להיות שבמסגרת זו יינתן המענה גם למגזר השלישי, אני ביקשתי שיתנו לי תשובה מדויקת לגבי זה.

אסף וסרצוג: אני אעדכן את הוועדה.

אסף וסרצוג: כך או כך הנושא בטיפול.

עאידה תומא סלימאן: זה לא יהיה במקום ה-200 מיליון שהוקצו למגזר השלישי?

אסף וסרצוג: לא, זה לא יהיה במקום.

אסף וסרצוג: פשוט השאלה אם כבר זה התלבש על המענה שיינתן פה, ואז פשוט פרוצדורלית נכניס את זה שם, כלומר, תהיה זכאות במסגרת הזאת, או שתבנה להם קרן נפרדת.

אסף וסרצוג: מאחר ולא אני מטפל ספציפית בסוגיה של הקרן למגזר השלישי, ביקשתי שיתנו לי מענה סופי ואני אענה לך.

מירב כהן: רק האם יש איזושהי תכנית לבתי אבות?

עאידה תומא סלימאן: יש תכנית לבתי אבות להקצאה מיוחדת בעניין גם המחשוב - - -

נתנאל אשרי: במסגרת תכנית שהוגשה באמצעות המל"ל, יחד עם פרופ' רוני גמזו, שנקראת "מגן אבות ואימהות", והיא גם נגישה לציבור באתר.

נתנאל אשרי: סיכמנו ביחד עם פרופ' רוני גמזו, ובשיתוף משרד הבריאות, הרווחה, השיכון והקליטה, תכנית מקיפה למוסדות חוץ-ביתיים, שמאכלסים בתוכם אזרחים ותיקים, לרבות, בתי אבות.

נתנאל אשרי: התכנית הזאת כוללת גם הקמה של מיטות לחולים, גם דרכי התמודדות עם מבודדים, גם תמריצים למניעת הדבקה במוסדות.

נתנאל אשרי: התכנית כולה, מסמך של כ-170 עמודים נגישה ומפורסמת לציבור באתר משרד הבריאות.

מירב כהן: רק לא ראיתי בתכניתה זאת האם תינתן תמיכה תקציבית למוסדות שלוקחים כרגע על עצמם הרבה עלויות, כמו הסעות, ציוד, וכן הלאה.

נתנאל אשרי: התשובה היא במוסדות הגריאטריים כבר יש תכנית, והיא מופיעה בתוך המסמך.

נתנאל אשרי: במוסדות לקשישים, אנחנו מפתחים את האפשרות הזאת ברגעים אלו ממש ביחד עם משרד הרווחה.

מירב כהן: מעולה.

מירב כהן: ואז אולי אתה גם הכתובת לשאלה האחרונה על השירותים הרפואיים שיינתנו לאנשים המבוגרים שנמצאים בביתם, לא במוסדות.

מירב כהן: שירותים שהם לא מוגדרים כחירום, בדיקות מעבדה, רופאים יועצים וכן הלאה.

מירב כהן: אנחנו רואים ירידה של עשרות אחוזים בשימוש בכלי הזה, ובסוף, אנשים עלולים למות לא מקורונה, אלא מבעיות כרוניות אחרות.

יעקב אשר: אני מצטרף לעניין הזה גם כחוויה אישית של ההורים שלי, שיהיו בריאים, בגילאים מאוד – בלי עין רעה.

יעקב אשר: כשהיה צריך אף אוזן גרון לבדיקת דלקת קשה שהייתה באוזן, היה מצב כזה שצריכים לקחת פרטי, והאנשים לא יכולים להרשות לעצמם.

יעקב אשר: אני מצטרף למה שאת אומרת.

יעקב אשר: חייבים למצוא איזשהו דבר לשירות לבתיהם של הקשישים, אם זה בדיקות שהם צריכים לעבור.

יעקב אשר: ולא רק כאלה שהיום קופת החולים מכירה בהם כשירותי בית, שזה רק דרגות מאוד גבוהות.

יעקב אשר: אלא כל אדם מבוגר עם מחלות רקע בגילאי 70, 75, חייבים.

יעקב אשר: יש בדיקות שהוא חייב לעבור באופן סדיר, ואסור שהוא ייצא מהבית.

יעקב אשר: חייבים למצוא לזה פתרון.

נתנאל אשרי: בסדר גמור.

נתנאל אשרי: כרגע המיקוד היה על המוסדות החוץ-ביתיים, בתי אבות ומוסדות גריאטריים מטבע הדברים.

נתנאל אשרי: בהמשך, וככל שהמצב הזה התמשך, אני בטוח שנדע למצוא את הפתרונות בשיתוף עם משרד הבריאות, משרד הרווחה, וכל הגורמים הרלבנטיים ונוכל לעדכן.

עאידה תומא סלימאן: תודה.

עאידה תומא סלימאן: בנושא המשפחתונים יש לנו דיון ספציפי.

יעקב אשר: כדאי שוסרצוג יכין את עצמו ליום חמישי.

עאידה תומא סלימאן: עד עכשיו אף אחד לא אישר השתתפות מהאוצר מחר בנושא המשפחתונים.

עאידה תומא סלימאן: אולי זאת השאלה המהותית מי מגיע לדיון מחר מהאוצר בנושא המשפחתונים.

עאידה תומא סלימאן: אסף, מה קורה בעניין הגנים הפרטיים ומעונות היום.

אסף וסרצוג: לגבי המעונות המפוקחים - אמול הייתה ישיבה נוספת איתם.

אסף וסרצוג: אנחנו מגיעים איתם להבנה בנוגע למענק, בעצם סיוע שהוא רלבנטי עבור ההוצאות קבועות, או חלקן שיש להם במהלך התקופה הזאת שתאפשר להם גם להתמודד עם המצב שנוצר, וגם להיערך לקראת הפתיחה.

אסף וסרצוג: שוב, אנחנו מקווים שהפתיחה תהיה כמה שיותר מוקדם, וכמו שאתם יודעים, זה לא תלוי בנו.

אסף וסרצוג: אנחנו מאוד נשמח אם הוועדה תנהל דיון על זה במסגרת החזרה ואיך חוזרים.

אסף וסרצוג: אני חושב שזה מאוד חשוב בפן הבריאותי שכדאי להתייחס אליו.

אסף וסרצוג: בסוף צריך להתחיל לשחרר את הגנים, ורוצים שהמשק יחזור.

יעקב אשר: כשאתה מדבר על ההתחשבות בהוצאות השוטפות?

יעקב אשר: האם זה כולל נושא מעונות שהם בשכירות, שיש להם הוצאה חודשית על שכירות במבנה.

אסף וסרצוג: התשובה היא כן.

אסף וסרצוג: כשאנחנו מדברים, אנחנו מדברים עם כל המעונות ביחד.

אסף וסרצוג: אנחנו מדברים עם כל נציגי המעונות, והשיח איתם הוא ביחד.

אסף וסרצוג: כמובן, יש לנו מתווה מבחינת החזרה, כפי שדיברתם על כך.

אסף וסרצוג: יש שינוי בהיקף הילדים.

אסף וסרצוג: זה עוד לא ברור, מכיוון שהנושא הזה עדיין נמצא בדיונים - כמה ילדים יוכלו להיות, באיזה מנגנון זה יהיה, האם זה ברוטציה – יש סביב זה הרבה מאוד דיונים, וגם זה ייפתר.

אסף וסרצוג: בנוגע לגנים הפרטיים, הגנים הפרטיים ייכנסו תחת המענק סיוע שאנחנו נותנים לעסקים, לא לעצמאים.

אסף וסרצוג: אני מפריד בין שניהם.

אסף וסרצוג: דרך אגב, בעלות הגנים זכאיות למענק עצמאים, אבל הם יהיו זכאיות למענק העסקים, ולכן, כל הגנים יקבלו מענה דרך הדבר הזה.

יעקב אשר: זאת אומרת, אתה אומר שהם יקבלו גם את המענק של עצמאים וגם את המענק של עסקים?

אסף וסרצוג: כמובן.

אסף וסרצוג: כשאנחנו אומרים עצמאי, עצמאי זה עסק.

אסף וסרצוג: אם אני לוקח לצורך העניין חשמלאי, ספר, הוא יקבל גם וגם.

אסף וסרצוג: המענק עצמאי הוא כאילו חלק - - -

יעקב אשר: יש לך פתרון גם לבעלות המשפחתונים.

יעקב אשר: גם בעלות המשפחתונים הן נכנסות בקריטריונים של שניהם, כל אחד מקבל בהתאם ל- - -

עאידה תומא סלימאן: בינתיים בעלות המשפחתונים נדון עליהן, כי קיבלו משהו כמו 1,200, ו-2,000 שקלים המקסימום.

עאידה תומא סלימאן: אז בואו ונעזוב את זה למחר.

עאידה תומא סלימאן: אבל אני רוצה להבין משהו.

עאידה תומא סלימאן: לפני רגע נאמר לי, כל הנושא של 200 מיליון בעניין פיצוי לעסקים עדיין מתכוננים לזה.

אסף וסרצוג: זה פיצוי למגזר השלישי.

אסף וסרצוג: זה קשור לעמותות - - -

עאידה תומא סלימאן: פיצוי לעסקים כמה זה?

אסף וסרצוג: הפיצוי לעסקים קשור לתמיכה בעסקים.

אסף וסרצוג: ההיקף של המענק 5.2 מיליארד שקל, זה בנפרד מה-200 מיליון שדיברתם עליהם שהוא הסיוע למגזר השלישי.

עאידה תומא סלימאן: השאלה שלי היא למה מחכים כדי להגיע להסכם עם המעונות יום והגנים?

עאידה תומא סלימאן: כי בסופו של דבר, אנחנו מדברים על היציאה מהמשבר.

עאידה תומא סלימאן: אנחנו מדברים על החזרה לשגרה, שהיא בעצמה תגבה מהם הוצאות שלא התכוננו לה, והם כמעט קורסים עכשיו בגלל המצב הקיים.

עאידה תומא סלימאן: מתי תספקו להם תשובות?

עאידה תומא סלימאן: מתי תגיעו איתם להסכם.

אנדרי קוז'ינוב: - - - האם זה שיפוי על השכירות - - -

ינון אזולאי: אולי תיתן לנו מה אתמול בישיבה סוכם בינך לבין הארגונים.

ינון אזולאי: ומה היה שלשום בינך לבין המעונות, ארגון המעונות הפרטיים.

עאידה תומא סלימאן: מה הצעתם להם, על מה לא הסכמתם?

אסף וסרצוג: אסביר שוב.

אסף וסרצוג: לגבי המעונות המפוקחים, יש הבדל בין המעונות המפוקחים למעונות הפרטיים.

אסף וסרצוג: לגבי המעונות המפוקחים שהם רובם עמותות, הם לא זכאיות למענק שהתקבל, אנחנו מחריגים אותם, שוב, גם בהסכמה איתם מהמענק שמתקבל עבור עסקים.

אסף וסרצוג: אנחנו הגענו איתם להבנה.

אסף וסרצוג: הנושא הזה נמצא בעוד בשלבים אחרונים של גל ההסכמות, וזה ייסגר.

אסף וסרצוג: סך הכול, אנחנו דיי מסוכמים עם המעונות המפוקחים.

עאידה תומא סלימאן: מה בדיוק הגעתם איתם?

אסף וסרצוג: לגבי מענק שמגלם בעצם החזר על ההוצאות הקבועות שנותרו להם בתקופה הזו, ביחד עם היערכות נדרשת לטובת חזרה לפעילות, ששוב אנחנו מקווים שתהיה בהקדם האפשרי.

ינון אזולאי: אולי אני אמקד יותר, כי אנחנו לא מקבלים תשובה.

ינון אזולאי: הייתה בעיה של חצי חודש מרץ, אתם תשלמו להם במלואו על חצי חודש מרץ, או שאתם לא תשלמו במלואו – זו אחת אחת.

ינון אזולאי: שאלה שנייה - חופשת פסח, האם תשלמו עליה או לא תשלמו.

ינון אזולאי: שאלה שלישי – לגבי החזרה, הרי אנחנו נחזור, אתה תגיד לי שזה תלוי במשרד הבריאות, וכמה ילדים הם יגידו על מנת לחזור.

ינון אזולאי: כי אם הם יחזרו בתקן של 15 ילד או בתקן של 40 ילד, זה הכל תלוי מה משרד הבריאות יאשר, ועל-פי זה צריכים להיערך לתקציב, אז גם שם אתם אמורים להיות ערוכים.

עאידה תומא סלימאן: השאלה גם לתקופה הזו.

עאידה תומא סלימאן: למה מדברים על מענק במקום לעשות את הדבר הכי פשוט – מה ששילמתם לפחות מכספי המדינה, תמשיכו לשלם.

עאידה תומא סלימאן: תתנו להם חמצן כדי שיישארו ואחר כך תמשיכו.

עאידה תומא סלימאן: למה צריך לחשוב על מענק ולבנות את הפרוצדורה למה?

אסף וסרצוג: אתם מדברים כרגע ספציפית על מעונות פרטיים.

ינון אזולאי: המפוקחים.

אסף וסרצוג: כמו שאתם מדברים כרגע על מעונות מפוקחים, אני לא משווה בכלל בין אחד לשני.

אסף וסרצוג: אני מנסה שתבינו.

אסף וסרצוג: במדינת ישראל יש היום הרבה אנשים ומגזרים שנפגעו.

אסף וסרצוג: כל אחד באופי שלו, בהיקף שלו, במאפיינים שלו וזה שונה.

אסף וסרצוג: אתם מדברים על מעונות פרטיים, אני יכול לתת לכם את ענף התיירות.

אסף וסרצוג: ענף התעופה.

אסף וסרצוג: אני יכול לתת לכם ספרים, אני יכול לתת לכם מסעדות, אולמות אירועים, עוד אין סוף אלה.

אסף וסרצוג: זה קצת לא הוגן לדבר על משהו אחד פרטני, ולהגיד, טוב, עכשיו בוא נמצא להם מענה ספציפי, ולהם מענה ספציפי.

אסף וסרצוג: קודם כל לא נוכל לשאת את זה מבחינת תקציב מדינה.

אסף וסרצוג: דבר שני, לא נוכל לתת לזה פתרון ברמה הפרוצדורלית בכלל.

אסף וסרצוג: ספציפית לצורך העניין הזה, בתוך המעונות המפוקחים, אנחנו כן מבינים שיש צורך יותר נקודתי בעניין החזרה, מכיוון שהם כאילו יחד עם מערכת החינוך, אבל נבדלים ממנה בהרבה מאפיינים.

אסף וסרצוג: ולכן, ישבנו איתם והגענו איתם להבנה.

אסף וסרצוג: השאלה אם הם מקבלים על חצי חודש מרץ, או פסח והדרישות – זה לא רלבנטית, כי אני לא נכנס לכל מה שהם דורשים, ולמה שאנחנו אמרנו, זה לא רלבנטי.

אסף וסרצוג: אנחנו הגענו איתם להסכמה שעבור התקופה שהם לא פעלו, ועבור ההיערכות הנדרשת, יש להם מענה תקציבי.

ינון אזולאי: הם הסכימו לזה?

אסף וסרצוג: אמרתי שכן.

אסף וסרצוג: אתמול בישיבה הייתה בינינו הסכמה.

ינון אזולאי: לא.

ינון אזולאי: אתם ביקשתם 400 שקל, והם רצו את כל החודש, ובסוף אתם רוצים להגיע למשהו ביניים והם לא הסכימו לזה.

ינון אזולאי: אתה רוצה שנפתח את כל הנושא?

ינון אזולאי: בוא תגיד אתה.

ינון אזולאי: אני רוצה לעזור לציבור.

ינון אזולאי: אם אתה יודע להגיד את זה לבד, אז בוא, תגיד לנו מה היה, כי אני יודע שהם רוצים את החצי חודש במלואו, ואתה רוצה לתת להם 400 שקלים.

ינון אזולאי: אתה לא מוכן לשלם על פסח – אני צודק או לא צודק?

אסף וסרצוג: התשובה היא לא.

ינון אזולאי: אז בבקשה, תגיד מה כן.

אסף וסרצוג: אגיד עוד הפעם.

אסף וסרצוג: הם דורשים שנשלם להם על חצי חודש מרץ, אנחנו בכלל מסתכלים על זה כדבר לא רלבנטי.

אסף וסרצוג: חצי מרץ הוא לא שלנו.

אסף וסרצוג: אני לא נכנס בכלל איך תקציב המדינה מתנהל, ומה באותה תקופת זמן לאן התקציבים האלה הלכו כדי שנוכל לקנות מיטות, מנשמים, ולהעסיק עוד אחיות ורופאים – זה לא רלבנטי.

ינון אזולאי: אבל גם שם אתם לא מעסיקים את האחיות והרופאים.

ינון אזולאי: אל תיקח ספציפית.

ינון אזולאי: אבל כשאתה מסתכל, אתה מסתכל שהרופאים והאחיות מצד אחד, אתה לא נתת להם את מה שמגיע להם, ופה, עכשיו אתה אומר לי, לא, אני צריך לתת להם מפה.

ינון אזולאי: אז אתה גם לא נותן להם, וגם לוקח מפה.

ינון אזולאי: בוא, אם אתה רוצה להתמקד על משהו, נתמקד.

ינון אזולאי: רוצה לדבר רוחבי, נדבר רוחבי.

אסף וסרצוג: אם אתה עכשיו מייצג את המעונות, ומנהל איתי את אותו משא-ומתן, אז נחזור אחורה שבועיים, שלושה, ונחזור לאותו סשן.

אסף וסרצוג: אני אומר לך שאתמול הגענו איתם להבנה.

אסף וסרצוג: כלפיך הם טענו שלא, אז נקבע איתם עוד ישיבה ונעשה עוד פעם את הדיון הזה.

אסף וסרצוג: אתמול ישבו איתם במשך שעתיים.

אסף וסרצוג: רוב הישיבה הזאת גם אני הייתי, להבנתי, הגענו לסיכומים.

אסף וסרצוג: יש עוד נקודות שצריך לבחון אותן ולסגור.

אסף וסרצוג: אבל ברמה הכללית - - -

ינון אזולאי: לא, אבל מה אמרתי לא נכון?

ינון אזולאי: אמרת שלא אמרתי נכון, אני רוצה שתתמקד.

ינון אזולאי: שהציבור יידע.

אסף וסרצוג: אני אסביר לך מה שאמרת לא נכון, כי אתה רוצה לדעת האם אני משלם על חצי חודש מרץ או לא, ואני אומר לך שזה לא רלבנטי.

ינון אזולאי: קודם כל הוויכוח הוא נכון.

ינון אזולאי: רק אם אתה אמרת, אם כן או לא, זה משהו אחר.

ינון אזולאי: אז בבקשה, תשים דברים על דיוקם.

ינון אזולאי: אתה מסתכל – כשאתה אומר זה כסף שלא מגיע להם, ולכן, אני אומר, שאם זה לא מגיע להם, אז למה שאני אתן להם את זה?

ינון אזולאי: הם לא היו פה, הם לא היו במקום, לא מגיע להם.

ינון אזולאי: אני מחזיר.

ינון אזולאי: האם גם יחזירו להורים?

ינון אזולאי: והם מסתכלים על זה - - - החצי חודש הזה זה מגיע להם, בגלל שהם נמצאים - - -

אסף וסרצוג: אין בעיה.

אסף וסרצוג: אני אענה.

אסף וסרצוג: אני חושב שהדיון הזה הוא לא רלבנטי, כי יש הבנה.

אסף וסרצוג: אבל אם אתה רוצה לדבר על חצי חודש מרץ, בוא נדבר.

אסף וסרצוג: הסבסוד שניתן הוא לא למעון, הוא ניתן להורה.

אסף וסרצוג: ההורה לא מגיע, זאת הנקודה.

אסף וסרצוג: אני לא יכול לתת סבסוד למעון אם ההורה לא מגיע.

אסף וסרצוג: באים מעונות ואומרים, תקשיבו, זה לא רלבנטי, כי בעבר גם כאשר היו אירועים ביטחוניים, אם היה יותר מחצי חודש, נתתם על כל התשלום.

אסף וסרצוג: זה גם לא רלבנטי, כי אנחנו לא באירוע ביטחוני.

אסף וסרצוג: אנחנו לא באירוע ביטחוני בדרום, או בצפון או בכל משהו אחר.

ינון אזולאי: אתה בסופר אירוע בכל הארץ.

עאידה תומא סלימאן: זה עניין חירומי.

עאידה תומא סלימאן: לא חשוב מה הסיבה.

עאידה תומא סלימאן: אנשים אפילו נמצאים במשבר יותר גדול.

ינון אזולאי: אתה מסבסד להורים בשביל שהם יוכלו להחזיק את המקום?

ינון אזולאי: אבל אתה מבין שיש כאלה שיש להם שכירות, יש כאלה שיש להם הוצאות זורמות של כל חודש, אז אתה אומר לא, אני מסבסד את ההורים.

ינון אזולאי: אתה מסבסד את ההורים בשביל הארגונים.

אסף וסרצוג: חבר הכנסת ינון אזולאי, חברי הכנסת ויו"ר הוועדה, תנו לי רגע לעזור לכם, ברשותכם.

אסף וסרצוג: זמנכם יקר.

אסף וסרצוג: אם אתם רוצים שנדון עד סוף הוועדה האם חצי חודש מרץ מגיע כן או לא, והאם האוצר היה בסדר, כן או לא – ומה עם פגישת המעונות היא רלבנטית כן, או לא, אפשר.

אסף וסרצוג: אני אומר לכם שאתמול הייתה לנו ישיבה ארוכה עם המעונות אחרי הרבה מאוד דיונים והגענו איתם להבנות.

אסף וסרצוג: ההבנות יסוכמו בימים הקרובים.

אסף וסרצוג: המענה הזה נותן פתרון גם לתקופה שבהם הם לא פעלו.

אסף וסרצוג: גם עבור ההיערכות הנדרשת קדימה, ובזה תם הסיפור הזה, ואנחנו נביא אותו להשלמה.

אסף וסרצוג: אם אתם רוצים לדון בכל פרטי המשא ומתן שבועיים, שלושה, ארבעה אחורה, בשמחה.

יעקב אשר: זה שאתה אומר שבסוף הם יסכימו, הסכימו או לא הסכימו, אני לא יודע, הרי מה האופציה שלהם שהם לא יסכימו, מה הם יעשו?

אסף וסרצוג: הם יודעים לצעוק.

יעקב אשר: גם אנחנו יודעים לצעוק, ולא יוצא לנו כלום מזה.

יעקב אשר: אני אומר דבר אחד, אם אתה בא ואומר, בסדר, אני לא הולך להיכנס בפירוט הזה של מה הסבסוד, מה לא סבסוד וכו'.

יעקב אשר: אבל אני לוקח מעון ובודק מה ההפסדים שלו, מה מניעת הרווח שלו, ובונה איזשהו חבילה שנותנת מענה על הכול, ונותנת באמת מענה, אז לא איכפת בכלל להיכנס.

יעקב אשר: אבל השאלה אם ה-400 שקל שאתה אומר, אם זה מענה.

יעקב אשר: או מה שנקראו, קחו, או שלא תקבלו כלום?

אסף וסרצוג: זה לא עניין של 400 שקלים אחד או אחר.

אסף וסרצוג: אני אומר לכם שיש לנו מענה.

אסף וסרצוג: ההחלטה הסופית תסוכם בימים הקרובים עם המעונות.

ינון אזולאי: מתי אנחנו יכולים לקרוא לכם ולשאול עוד פעם אם יש סיכום.

אסף וסרצוג: אתם מוזמנים לקרוא לנו מתי שאתם רוצים.

עאידה תומא סלימאן: לא, אני רוצה להבין דבר אחד.

עאידה תומא סלימאן: אתה אמרת שאתם כמעט הגעתם איתם להסכמה והכל טוב ויפה אתמול בישיבה, זעמת על זה שחבר הכנסת אזולאי, אמרת לו שזה לא נכון.

אסף וסרצוג: חלילה, אני לא זועם.

ינון אזולאי: אתה יכול גם לזעום, זה בסדר.

ינון אזולאי: ..

עאידה תומא סלימאן: אני זו שתמיד זועמת.

אסף וסרצוג: לא, חלילה, אנחנו דווקא במקום שזה בסדר.

אסף וסרצוג: דווקא במקום שיש לי תשובות טובות.

ינון אזולאי: אולי דבר אחד לא אמרתי, ואני חייב להגיד.

ינון אזולאי: התקדמות הייתה זה נכון.

ינון אזולאי: אבל להגיד מפה שזה לקראת סגירה, אני יודע בוודאות שזה לא נכון.

עאידה תומא סלימאן: אני בכל זאת לא מתווכחת על התהליך, ולא ממש נכנסת לפרטים של התהליך.

עאידה תומא סלימאן: אבל אני רוצה להיות רגועה שבנושא הזה להבין מה בדיוק מוצע.

עאידה תומא סלימאן: האם אתם מציעים - ואני מסכימה עם חבר הכנסת אשר, שאומר - תגידו לנו, האם אתם בונים איזשהו סל, ואתם באים ואומרים, תשמעו לא נוכל לפצות אתכם מאה אחוז על כל ההוצאות השוטפות שאתם חייבים, אבל 50% כן נוכל - סדר גודל של 20%.

עאידה תומא סלימאן: תגיד לנו איפה אנחנו עומדים היום?

עאידה תומא סלימאן: האם חשבתם על סל כזה - או באתם ואמרתם סכום ספציפי קצוב נותנים אותו לכולם.

עאידה תומא סלימאן: מה בדיוק?

עאידה תומא סלימאן: - איפה אתם עומדים.

אסף וסרצוג: אנחנו עשינו תהליך מאוד ארוך עם המעונות, כשהמטרה שלו היא להבין מה היקף העלויות הנדרש, מה היקף הבעיה.

אסף וסרצוג: דרך אגב, יש הרבה פתרונות שניתנים למעונות לא באופן ישיר, כמו, לדוגמה פטור מארנונה, שזה רלבנטי לחלקם לא לכולם.

ינון אזולאי: לרובם לא.

אסף וסרצוג: העובדה שהוצאתי אותם לחל"ת, זה פתרון שנופל על המדינה.

ינון אזולאי: כשאתה אומר חל"ת ממשיכים לשלם את הביטוח לאומי כמו כל העובדים שממשיכים לשלם ביטוח לאומי.

אסף וסרצוג: כן, הוא עדיין עובד של המעביד.

עאידה תומא סלימאן: וגם הביטוחים הכלליים.

ינון אזולאי: בסדר.

ינון אזולאי: אתה לא יכול לבוא ולהגיד – תשמע, אני מסבסד את ההורה.

ינון אזולאי: אין בעיה, אתה מסבסד את ההורה זה בסדר, ואנחנו לא רוצים ש- - - להורים.

ינון אזולאי: אבל מצד, יש להם את ההוצאות שלהם.

אסף וסרצוג: אבל כמו שיש מעונות במסגרת זו שהם זכו במכרז והם מפעילים, יש עוד הרבה גופים במדינת ישראל שהם כאלה שלא מקבלים מענה ספציפי?

אסף וסרצוג: אז עכשיו אתם פה מנהלים דיון אחד על זה - - -

ינון אזולאי: אנחנו מנהלים על הכול.

ינון אזולאי: כל נושא שמגיע לפה, אם זה על ההסעות ועל הרופאים, זה הכול – אתה לא יכול להגיד שמנהלים רק על דבר אחד.

מרדכי אלישע: אני רוצה לחדד את הדברים.

מרדכי אלישע: אני הייתי בדיון הזה.

מרדכי אלישע: היו דיונים לפני.

מרדכי אלישע: כמעט הסכמה על הכול.

מרדכי אלישע: הייתה הבנה.

מרדכי אלישע: בסך הכול, התחיל קצת צורם.

מרדכי אלישע: אבל בסוף היו הבנות.

עאידה תומא סלימאן: האם זה סוד אטומי מה ההבנות שהיו.

עאידה תומא סלימאן: ועדה לענייני רווחה ועבודה, מבקשת לדעת.

מרדכי אלישע: אני נכחתי בדיון.

מרדכי אלישע: אני רוצה קצת לחדד את הדברים.

מרדכי אלישע: אני מבין את כל הטענות וכו'.

מרדכי אלישע: אבל אני הייתי בדיון הזה.

מרדכי אלישע: היו דיונים לפני, והיו דיונים אחרי, ואני מדבר גם עם נציגי המעונות.

מרדכי אלישע: כולנו יודעים, מודעים לזה שנושא התעסוקה הוא אחד מהנושאים הכי חשובים, גם שמאפשר למשק לחזור.

מרדכי אלישע: אני אומר לכם, אתמול בדיון הייתה כמעט הסכמה על הכול.

מרדכי אלישע: עדיין יש דברים, נכון שאגף תקציבים צריך לתת מענה לאחר בדיקה.

מרדכי אלישע: אבל, אתמול כמו שאסף אומר, הייתה הבנה.

מרדכי אלישע: בסך הכול הדיון נכון שהוא התחיל צורם, אבל בסוף היו הבנות לגבי כל הטענות.

עאידה תומא סלימאן: מרדכי, האם זה סוד אטומי מה ההבנות שהיו?

עאידה תומא סלימאן: ועדה לענייני רווחה ועבודה, מבקשת לדעת ואתם לא נותנים תשובה.

מרדכי אלישע: כי זה לא סופי.

אסף וסרצוג: מוטי ברשותך.

אסף וסרצוג: יו"ר הוועדה, זה לא סופי.

אסף וסרצוג: מאחר והדברים האלה הם לא סופיים, אנחנו נשמח לתת פירוט מלא לוועדה ברגע שזה יהיה סופי.

עאידה תומא סלימאן: סליחה, אני שאלתי לפני שמרדכי נכנסת לתמונה וענית.

עאידה תומא סלימאן: אני שאלתי וביקשתי מאסף לקבל תשובה.

עאידה תומא סלימאן: אני לא מבקשת עכשיו לסגור סכומים אתכם.

עאידה תומא סלימאן: אבל אני רוצה לדעת לאן פניכם מועדות.

עאידה תומא סלימאן: אם יש הבנות, ואם אתם התקדמתם בדיון הזה, ואם כמעט סגרתם, בואו תגידו לנו.

עאידה תומא סלימאן: זה בסדר גודל 20% מהוצאות שוטפות, זה בסדר גודל 30% - איך בניתם את הסל הזה.

אסף וסרצוג: זה בסדר גודל כמעט מלא של ההוצאות שהיו להם, לרבות ההוצאות הנדרשות עבור ההכנה לחזרה לשגרה – שגרת פעילות, ככל שיחזרו לשיגרה.

יעקב אשר: האם יש לכם הבדל בין הרשתות הגדולות, הארגונים הגדולים שהם ברובם נמצאים במבנים שהוקצו להם על-ידי הרשות או המדינה, לבין אלה שנמצאים בערים שבהם אין הקצאות הרבה, ויש יותר מבנים פרטיים או מבנים בשכירות.

יעקב אשר: האם אלה שישבתם איתם אתמול וגם מאלה - - -

ינון אזולאי: לא, שלשום הם ישבו עם הארגונים הפרטיים.

ינון אזולאי: הם יתנו לנו על זה דיווח – שלשום התפוצץ הכול.

אסף וסרצוג: מה שאמרתי קודם, וגם מה ששאלת – המענה שאנחנו נותנים נותן מענה לתקופה שבה הם לא פעלו, וגם להיערכות שלהם קדימה מענה מסודר.

אסף וסרצוג: לגבי שאלתך, יעקב, התשובה היא שאנחנו ישבנו אתמול עם כל המעונות המפוקחים, באופן שבו המנגנון ייסגר יהיה בתיאום איתם, כך שזה אמור לתת מענה.

יעקב אשר: אני שואל עוד פעם, אסף, רק שלא נטעה.

יעקב אשר: כולל ויצ"ו, נעמ"ת וגם הקטנים?

אסף וסרצוג: כן.

אסף וסרצוג: אנחנו לא יושבים רק עם מישהו אחד, או רק עם מי שנראה לנו.

עאידה תומא סלימאן: זה כל המפוקחים.

עאידה תומא סלימאן: חברי הכנסת, אני מבינה שלמפוקחים אתם כמעט – אני לא לוקחת אתכם חייבים על זה, למרות שהייתי רוצה, כמעט במאה אחוז פיצוי על ההוצאות השוטפות.

אסף וסרצוג: התשובה היא כן, עבור ההוצאות שנגרמו להם בתקופה שבה הם לא פעלו, ועבור ההוצאות שנדרשות להם לשם חזרה לפעילות.

עאידה תומא סלימאן: מה עם הגנים הפרטיים הלא מפוקחים ומעונות היום?

אסף וסרצוג: כמו שאמרתי, הגנים הפרטיים בדומה לעצמאים אחרים, או עסקים אחרים, במסגרת המענק סיוע לעסקים שאנחנו נותנים שמגלם את ההוצאות הקבועות של העסק יקבלו מענה.

אסף וסרצוג: הנוסחה שם בעצם נותנת מענה בגין ההוצאות הקבועות של העסק, ככה שזה מגלם כל עסק לפי המאפיינים שלו.

אסף וסרצוג: בנוסף, זה נותן מענה יותר גבוה למי שנפגע יותר.

אסף וסרצוג: מאחר ובעלי הגנים הפרטיים נפגעו באופן מאוד משמעותי, מאחר ובעלי הגנים הפרטיים נפגעו באופן משמעותי, מאחר והם לא עבדו חצי חודש מרץ ובמהלך חודש אפריל ככל הנראה לא יעבדו בכלל, ואנחנו לא יודעים כרגע כמה, הם יהיו זכאים למענק גבוה מאוד.

עאידה תומא סלימאן: מה זה גבוה מאוד?

עאידה תומא סלימאן: אפשר לדעת.

אסף וסרצוג: זה יכול להגיע עד מענק מלא בגין ההוצאות הקבועות של העסק.

אסף וסרצוג: המקסימום שעסק יכול לקבל במידה והוא ברמת הפגיעה הכי גבוהה, הוא כ-30% מהמחזור החודשי שלו עבור מרץ אפריל.

ינון אזולאי: אגב, בזה כן התקדמתם איתם?

אסף וסרצוג: לא, זה שהקדמנו או לא.

אסף וסרצוג: אני אומר, איתם לא התקדמנו, הדרישות שלהם הם דרישות שניתן להם מענה פרטני.

אסף וסרצוג: וכמו שאמרתי, אנחנו לא נותנים מענה פרטני למעונות הפרטיים או למספרה או למסעדה.

אסף וסרצוג: אנחנו נותנים מענה שהוא מענה לכל העסקים במדינת ישראל.

אסף וסרצוג: לצורך העניין, מעון פרטי הוא גם עסק בהיבט הזה, ולכן הוא יקבל מאתנו מענה.

עאידה תומא סלימאן: אסף, מה אתה אומר על זה שנאמר לי שאתם הצעתם להם פיצוי בגובה 10% מהמחזור בלבד.

עאידה תומא סלימאן: אתה אומר לי שהם יכולים להגיע לעד 30% מהמחזור החודש.

עאידה תומא סלימאן: אני, נאמר לי שאתם הצעתם להם רק 10% ובגלל זה התפוצצה הישיבה - איפה האמת?

אסף וסרצוג: תיכף אם תרצו, נמצא פה איציק שהיה איתם בישיבה.

אסף וסרצוג: איציק דניאל רכז תעסוקה, שיכול גם להתייחס ספציפית לפרטים, אבל אני לא חושב שזה רלבנטי מה היה בתוך הדיונים.

אסף וסרצוג: אני כן יכול להגיד לכם שאנחנו לא הצענו להם שום דבר בהיבט של החזר.

אסף וסרצוג: עוד פעם, אני רוצה לחזור ולהסביר.

עאידה תומא סלימאן: לא רלבנטי מה שהיה בדיונים?

אסף וסרצוג: אז אני אסביר מה היה בתוך הדיון.

עאידה תומא סלימאן: לא.

עאידה תומא סלימאן: אתה אמרת שזה לא רלבנטי מה שהיה בתוך הדיונים.

אסף וסרצוג: אני חושב שזה לא נכון שאנחנו נתחיל להגיד מה הוא אמר, ומה זה אמר.

עאידה תומא סלימאן: לא, לא ביקשתי מה הוא אמר ומה אתם אמרתם.

עאידה תומא סלימאן: אולי לא הבהרתי את עצמי נכון.

עאידה תומא סלימאן: אני שמעתי אותך נותן לי מידע שהוא קצת מרגיע, שזה יכול להגיע ל-30%, זה כמעט יכסה להם את ההוצאות.

עאידה תומא סלימאן: יפה.

עאידה תומא סלימאן: מצד שני, אני קיבלתי מידע שהוא מאוד רחוק ממה שאתה אומר.

עאידה תומא סלימאן: אז אני לא מבקשת לדעת מה הוא אמר ומה היא אמרה.

עאידה תומא סלימאן: אלא על מה התפוצצה הישיבה אם הצעתם להם כל כך דברים טובים.

סונדוס סאלח: ואם העסק מנוהל על-ידי חברה, מה זה משנה לא עמותה.

סונדוס סאלח: אם המעון יום מנוהל על-ידי חברה ולא עמותה, האם זה שונה?

עאידה תומא סלימאן: עוד שאלה.

עאידה תומא סלימאן: האם באמת העיקר היה ש-10% ותגבו יותר כסף מההורים.

עאידה תומא סלימאן: בבקשה.

אסף וסרצוג: בישיבה עם המעונות הפרטיים לא הוצע להם שום דבר.

אסף וסרצוג: לא הוצע להם משהו פרטני למעונות פרטניים.

אסף וסרצוג: אני רוצה להבהיר את הנקודה שאמרתי קודם.

אסף וסרצוג: הקושי של המעונות הוא ברור, כך גם הקושי של המסעדות, כך גם הקושי של מארגני תיירות.

אסף וסרצוג: כך גם הקושי של ענפים רבים אחרים שנפגעו או בצורה מאוד משמעותית, או נסגרו לגמרי על התקופה הזו.

אסף וסרצוג: במסגרת המענה הזה, אנחנו נותנים מספר כלים שהמטרה שלהם לסייע.

אסף וסרצוג: לדוגמה, אחד מהם זה המענק עצמאים.

אסף וסרצוג: כלים נוספים זה פטור מארנונה.

אסף וסרצוג: זה הוצאת עובדים לחל"ת, ועוד כל מיני כלים שבעצם מאפשרים מצד אחד סיוע, רשת ביטחון סוציאלי.

אסף וסרצוג: מצד שני, להתמודד עם התזרימים ועם ההוצאות שנגרמות.

אסף וסרצוג: חלק מההוצאות אנחנו עוזרים להם לגשר עליהם בעזרת קרן הלוואות.

אסף וסרצוג: חלק המדינה לוקחת על עצמה כמו חל"ת וארנונה, שזה עיקר ההוצאות של עסק - - - אני מזכיר לכם שאין הוצאות בתקופה הזאת של קניית אוכל לצורך העניין.

אסף וסרצוג: ועדיין נשארו התוצאות קבועות מסוימות כמו שכירות.

אסף וסרצוג: במסגרת זו הולך להינתן מענק שהוא לא רק למעונות פרטיים, הוא לכולם.

אסף וסרצוג: לכל עסק במדינת ישראל, עד מחזור של 20 מיליון שקל בשנה, שכל המעונות הפרטיים, למיטב הבנתי, נכנסים שם, אלא אם כן זו רשת – אני לא יודע, אבל כולם נכנסים שם.

אסף וסרצוג: במסגרת זו יינתן להם מענה, המענה הוא מאוד משמעותי.

אסף וסרצוג: אני לא רוצה להגיד סכום מסוים, מכיוון שזה תלוי קודם כל בגובה ההוצאות של העסק, זה משתנה מעסק לעסק, וזה משנה מה בדיוק גובה הגבייה.

אסף וסרצוג: מה שיוגש לאישור הממשלה בנויה בצורה כזו, שמי שההוצאות הקבועות שלו גבוהות יותר ונפגע יותר, יקבל מענה גבוה יותר.

אסף וסרצוג: ככה נוכל לסייע יותר לאנשים.

אסף וסרצוג: ומי שנפגע פחות, יש לו פחות הוצאות, יקבל סיוע יותר נמוך מהמדינה.

אסף וסרצוג: ככה בעצם אמור להינתן מענה למעונות הפרטיים.

אסף וסרצוג: המעונות הפרטיים מבקשים מענה ייחודי רק להם, ושוב, כמו שהסברתי לכם מספר פעמים לאורך הדיון – אנחנו לא מתחילים לדבר עם כל אחד בנפרד לגבי הסוגיות האלה, מכיוון שאז אנחנו נצטרך לתת מענה לכל עסק במדינת ישראל.

יעקב אשר: לא, אבל יש הבדל אחד.

עאידה תומא סלימאן: יש הבדל בין המעונות יום והעסקים.

יעקב אשר: יש הבדל, המדינה הייתה צריכה לדאוג שיהיו מעונות רשמיים ומפוקחים.

עאידה תומא סלימאן: נכון.

עאידה תומא סלימאן: הם מספקים שרות שהמדינה הייתה צריכה לספק.

יעקב אשר: מה שאתם עושים עכשיו, אתם בעצם אומרים לאותם מעונות פרטיים – לא כדאי לכם להמשיך לתת את השרות הזה, כי במקרים של מגפות, אני מתייחס אליכם כמו עסק לשעונים.

יעקב אשר: זה לא נכון.

אסף וסרצוג: לא, אתה לא צודק, אני אסביר לך למה.

אסף וסרצוג: כי אם אני אקח את סכום הסיוע שיינתן למעונות המפוקחים וישווה אותו לסך הסיוע שיינתן למעונות הפרטיים, כשאני אומר פרטיים, אני לא מגיע להסכמה עם המעונות הפרטיים ונותן להם את הכסף אחד אחד, הם יקבלו דרך רשות המסים להסדיר את המענק שיינתן לכל העסקים במדינת ישראל.

אסף וסרצוג: אז אם אני אקח את הסכום כסף שיקבל כל מעון פרטי כזה ותצבור אותם ביחד, הוא אמור להיות דומה לסיוע שיקבלו המעונות המפוקחים.

יעקב אשר: המלה אמור להיות היא לא מקצועית.

אסף וסרצוג: אתה יודע מה, אני אענה לך, זה אפילו יהיה יותר גבוה ככל הנראה.

יעקב אשר: בסדר, אז תענה לי, אין בעיה.

אסף וסרצוג: לא, אתה רוצה שאני אתן לך תשובות מדויקות, נכון.

אסף וסרצוג: איך אני אתן לך תשובות מדויקות אם המענק נצבר רק בהתאם להוצאות של העסק ובהתאם לדיווחים שלו.

אסף וסרצוג: אני לא יודע מה הסף של כל מעון ומעון, יש 2,500 כאלה.

אסף וסרצוג: אני לא יודע להגיד לך בדיוק.

יעקב אשר: אבל אפשר לעשות איזשהו דגם שבו אתה עושה איזושהי עבודה קודם כדי באמת לראות מה התוצאה מגיעה.

יעקב אשר: ואם אתה בא ואומר לנו כוועדה, תקשיבו, מה שהם מקבלים תחת הכובע של העצמאים יוצא בערך מה שאנחנו נותנים פלוס, מינוס למעונות שלנו, אז או.

יעקב אשר: קיי.

יעקב אשר: הבנו אתכם, זה בסדר גמור.

יעקב אשר: אבל יכול להיות שאתם שולחים אותנו לחידה חשבונאית שתתברר רק בעוד כמה חודשים כאשר כבר ירעבו ללחם.

יעקב אשר: אני שוב מדגיש, כפי שאמרה גם היושבת-ראש, שהנושא הזה של מעונות פרטיים זה לא עסק כמו העסקים האחרים.

יעקב אשר: זה עסק שהמדינה הייתה צריכה לממן אותה, לעשות אותה כמו שאר המעונות.

יעקב אשר: מאחר והמדינה לא עומדת בזה, אתם סוגרים לנו את הפער.

יעקב אשר: זה הכול.

אסף וסרצוג: קודם כל, זאת סוגיה שאפשר לדבר עליה, האם המדינה צריכה להקים את זה כן או לא, אבל אנחנו לא נכריע בשאלת מדיניות הזאת, זה המצב.

אסף וסרצוג: אם אתה רוצה, אני אשמח לעשות סימולציה כמה - - -

יעקב אשר: מה, אתם רוצים שאנשים ילכו לעבוד, לא?

אסף וסרצוג: ברשותך לא ניכנס לזה.

ינון אזולאי: רק שאלה לגבי החזרה שאתם מדברים עליה עם המעונות המפוקחים, או בכלל.

ינון אזולאי: כשאתם בונים את התכנית של המעונות המפוקחים, כמובן, צריך לקחת בחשבון כמה ילדים יחזרו, כמה לא יחזרו, כי אוטומטית זה יהיה פחות בקבוצות קטנות.

ינון אזולאי: אתה יכול להתחייב פה שזה לא יפגע בתשלומי ההורים?

ינון אזולאי: כלומר, שההורים לא הצטרכו לשאת בעול הזה של תשלום נוסף?

אסף וסרצוג: לא, אני לא יכול להתחייב לזה.

עאידה תומא סלימאן: למה?

ינון אזולאי: למה?

ינון אזולאי: תגיד לי אם אני מבין נכון, אם לא, תתקן אותי אני אשמח מאוד.

ינון אזולאי: כי יכול להיות שבמידה מסוימת צריכים להוסיף בתקציב.

ינון אזולאי: ואם מוסיפים בתקציב, אז האוצר אומר אני לא יכול להוסיף הכול.

ינון אזולאי: הארגונים בצדק אומרים, אני לא יכול לשלם את הפער.

ינון אזולאי: עכשיו תמשיך מפה.

אסף וסרצוג: אז אני אומר עוד פעם, שאלת, אני אומר לך בצורה כנה.

אסף וסרצוג: ביקשת שנתחייב לכך שהאם אני יכול להתחייב לזה שכל התוספת תושת על המדינה?

אסף וסרצוג: – והתשובה היא שאני לא אוכל להתחייב לדבר הזה.

אסף וסרצוג: חלק מהמשמעויות של מה שאנחנו מתמודדים אתו עכשיו זה גם העניין הזה.

אסף וסרצוג: תהיה איזושהי עלות נוספת לכך, אנחנו כרגע בודקים בדיוק מהי.

אסף וסרצוג: אנחנו גם בודקים מה המשמעויות של זה מבחינה תקציבית.

עאידה תומא סלימאן: למה ההורים שאולי מקבלים בינתיים דמי אבטלה צריכים לשלם על דבר שהמדינה צריכה להיות אחראית עליו?

עאידה תומא סלימאן: יש כאלה שלא מקבלים גם.

עאידה תומא סלימאן: אני לא מבינה.

עאידה תומא סלימאן: למה אתם לא מכניסים את היד לכיס, ומנסים באמת להעמיד בחזרה את המעונות יום ואת הגנים על הרגליים כדי שתחזירו את המשק.

אסף וסרצוג: קודם כל המדינה מכניסה יד של 50 מיליארד שקל לכיס, ולדעתי, זה עוד לא המלה האחרונה כמו שזה מסתמן.

אסף וסרצוג: אנחנו מדברים על 10% תוספת ליחס חוב תוצר של מדינת ישראל שבסוף צריך להגיע מאיפשהו, כרגע זה לא מגיע לשום מקום.

אסף וסרצוג: אם אני אגיד לך פה לצורך העניין שהמדינה תתקצב את כל העלות הזאת אבל לא יינתן מענק עצמאים, את אומרת בסדר?

אסף וסרצוג: או שלצורך העניין נפחית דמי אבטלה, או שנקנה פחות מכונות הנשמה, או משהו.

אסף וסרצוג: בסופו של דבר יש איזושהי מגבלת תקציב שצריך לחיות בתוכו.

אסף וסרצוג: ויש איזה שהם כלים שצריך לדעת להתמודד איתם במסגרת התקופה.

אסף וסרצוג: אני מציע לכם, זה לא שאנחנו יודעים שהקורונה תיגמר בעוד חודש, ואז, או.

אסף וסרצוג: קיי.

אסף וסרצוג: אפשר לתכנן.

אסף וסרצוג: זה יכול להימשך אתנו עוד חודשים ארוכים בהרבה תנאי חוסר ודאות.

אסף וסרצוג: זה יכול לחזור בהיקף יותר גדול, אנחנו לא יודעים איפה זה.

אסף וסרצוג: ולכן, צריך לדעת לנהל את זה בחכמה.

אסף וסרצוג: שאלת למה אנחנו לא מדברים על המעונות ודואגים לחזרתם?

אסף וסרצוג: – אנחנו דואגים.

אסף וסרצוג: אנחנו דואגים שהמעונות יידעו לעמוד על הרגליים ולחזור.

אסף וסרצוג: אנחנו גם מבינים שחלק מהעלייה בתשלומי הורים, ככל הנראה, נצטרך למצוא פתרון.

אסף וסרצוג: אני אומר לכם, הייתי שמח שהיינו יכולים לשלם הכול, זה היה נורא נחמד.

עאידה תומא סלימאן: אבל אתם כן יכולים לשלם ל-36 שרים ו-16 סגנים, ואני לא יודעת מה.

עאידה תומא סלימאן: זה ממש מעצבן לשמוע את זה.

עאידה תומא סלימאן: אנחנו בתקופה קשה, ואני חושבת שסדרי העדיפויות אומרים שהמדינה צריכה לעמוד לצד השירותים החיוניים שאי אפשר לוותר עליהם כאשר רוצים להחזיר את האנשים לתפעל את המשק.

עאידה תומא סלימאן: ולא ייתכן שאנשים שיושבים, שאולי לא מקבלים דמי אבטלה ומשלמים בינתיים על העסקים שסגורים, הצטרכו גם לשלם יותר כסף על חזרת הילדים שלהם למעונות היום.

אסף וסרצוג: אני מבין.

אסף וסרצוג: אבל תסלחו לי שאני לא יכול לענות.

ינון אזולאי: אני רוצה לשמוע את העמדה של מרדכי אלישע.

ינון אזולאי: אני מבקש לשמוע את העמדה של המשרד גם לגבי מה שהיושבת-ראש אומרת על הגנים הפרטיים, מה העמדה שלכם?

ינון אזולאי: הדבר הנוסף, שההורים הצטרכו לשאת בעלות של הסבסוד הזה, כלומר ההורים הצטרכו להכניס את היד לכיס ולא משרד האוצר או המדינה, יותר נכון הצטרכו להכניס את היד לכיס.

מרדכי אלישע: כל הנושא של המעונות הפרטיים אלו גופים שלא היו מוכרים אצלנו עד לפני שנה בערך, כשהעברנו את חוק הפיקוח על המעונות, הגופים האלה עבדו ממש ללא פיקוח, ועשינו היסטוריה.

מרדכי אלישע: עשינו היסטוריה בזה שהעברנו חוק פיקוח, שסוף סוף אנחנו יודעים לפחות מי המטפלות, מי הצוות וכו', ודברים מינימליים שאנחנו מבקשים מהם.

מרדכי אלישע: אין לנו שום ידע, שום יכולת לדעת מה היקפם, מה הכנסתם, מה הם גובים.

מרדכי אלישע: מה שאנחנו יודעים על-פי איזשהו מידע שלקחנו רואה חשבון ועשה קצת סטטיסטיקה.

מרדכי אלישע: אנחנו יודעים שסביר להניח שהמעונות הפרטיים הם גובים שכר גבוה יותר מהמעונות הרגילים.

מרדכי אלישע: אבל לבוא ולהגיד הם נפגעו בצורה כזו או אחרת, אין לנו מושג.

מרדכי אלישע: אנחנו לא חשופים למידע, כמו שחשופים למשפחתונים ולמעונות שעם הסמל.

מרדכי אלישע: במשפחתונים שעם הסמל שבפיקוח אנחנו יודעים כמה מקבלת מבשלת, מה התקן, כמה מטפלות, מה ההוצאות.

מרדכי אלישע: הם חושפים לנו את כל הנתונים הכספיים שלהם.

מרדכי אלישע: לכן, יותר קל לנו להגיד, ואני מתאר לעצמי גם לאוצר, להגיד מה היו ההוצאות, איפה הם נפגעו וקל גם להגיע להסכמות בעניין הזה.

ינון אזולאי: מצד אחד אתה אומר, אתה נותן להם פיקוח.

ינון אזולאי: מצד שני, לפי חוק הפיקוח האחרון לא במאה אחוז, אין לך פיקוח במאה אחוז, זה נכון.

ינון אזולאי: אבל בחוק האחרון שהתקבל לפני שנה שאתה אומר, יש שם דברים שאתה כן מפקח עליהם, וזה בסדר גמור.

ינון אזולאי: אבל מצד, אתה אומר, אני מבחינתי אני לא רואה אותם כגוף שלי, אבל שאלה היושבת-ראש דבר נכון.

ינון אזולאי: היא אומרת, הם קמו מכוח זה שהמדינה לא הקימה מעונות.

מרדכי אלישע: ראשית, אני לא סיימתי, אבל אני רק אדייק ברשותך.

מרדכי אלישע: על פי החוק אנחנו כרגע בשלב האישור הראשוני.

מרדכי אלישע: גם בשלב האישור הראשוני, רובם הגדול לא הגישו נתונים לקבל אפילו אישור ראשוני למען ההורים שיידעו מי שם.

מרדכי אלישע: אבל כל הנושא של המעונות, ודאי שהם שבדיוק כמו המעונות עם הסמל, שיש לנו רצון וגם לאוצר שהם יחזרו לעבוד מהר, כי נושא התעסוקה הוא נושא ממדרגה ראשונה.

מרדכי אלישע: יותר מזה, אני חושב שהם הראשונים שצריכים לחזור ואין לעשות את אותו דין לגבי גנים, או לגבי גנים 3-6 או בתי ספר, שהילדים האלה בגיל הרך הם לא מסתובבים, לא משתוללים ולא מדביקים, וגם רמת הסיכון היא הכי נמוכה מבניהם.

מרדכי אלישע: יותר מזה, ההורים שלהם באמת הכי צעירים במטרה שהם לא ייפגעו.

מרדכי אלישע: אנחנו מבינים את הכול.

מרדכי אלישע: אבל יחד עם זאת, אל"ף, בעניין משרד העבודה והרווחה, אין לנו איזשהו חלק, כמו שאמרתי, לא במידע, ולא בסבסוד, ולא בהיכרות.

מרדכי אלישע: לכן, אני לא יכול לבוא ולהגיד לך, צריך לפצות אותם בכזה סכום או אחר, ואני מתאר לעצמי שמשרד האוצר מתייחס אליהם כגוף כמו עסק, כי מכיוון שאף אחד לא חשוף למידע כמה הרוויחו, כמה לא הרוויחו.

מרדכי אלישע: כמו שאמרתי, במעונות עם הסמל מאוד ידוע.

מרדכי אלישע: ולכן, קל להגיע איתם ולתחזק אותם.

מרדכי אלישע: מבחינת הרציונל, בוודאי שאנחנו רוצים שהם יחזרו במידי לתת מענה לנושא התעסוקה.

מרדכי אלישע: אבל אנחנו לא הסמכות ולא בעלי התקציב למשאבים לתת להם את הפתרון הזה.

מרדכי אלישע: מקווה שעניתי לך.

ינון אזולאי: אז אתה בעצם אומר, אם אני מסכם את זה בשורה אחת – אתה אומר, אני מתנער מהגנים הפרטיים הם לא שייכים אלי, המדינה בעצם הביאה חוק שהוא חוק המצלמות שהפיקוח הראשוני כפה עליי, מעבר לזה, אני לא מכיר אותם ואין לי פיקוח ואין לי כלום, מבחינתי הם עצמאים לכל דבר - זה מה שאתה אומר.

מרדכי אלישע: זה אתה אמרת, לא אני.

ינון אזולאי: זה מה שאתה אמרת.

עאידה תומא סלימאן: אבל אני רוצה לראות תשובות כאלה כאשר המסגרות האלה ייסגרו והמשרד עצמו הצטרך לתת מענה להורים שצריכים לצאת לעבודה, ואין להם איפה לשים את הילדים.

ינון אזולאי: אמרת אמירה חמורה - אתה מתנער מהגנים הפרטיים, זה מה שעשית פה עכשיו.

ינון אזולאי: אני רוצה להסביר עוד פעם, אולי לא הבנתי, אני מוכן לשמוע אותך.

מרדכי אלישע: אני חוזר שוב.

מרדכי אלישע: אם אתה שואל אותי לעניין הפיצוי, אני אומר, ראשית, המטרה המרכזית שהם יחזרו מיד לעבוד - - - שיאפשרו את זה.

מרדכי אלישע: תצטט אותי בזה, אל תפרש אותי.

מרדכי אלישע: לעניין הפיצוי הכספי, אני אומר, שאני לא יכול לבוא ולהגיד, כמו שסייעתי ואני אסייע בנושא המעונות עם הסמל, ששם אני יודע בדיוק מה הפסידו, מה הרוויחו.

מרדכי אלישע: פה, אין לנו שום מידע, אני לא יודע להגיד, לא על ההיקף, לא על המבנה, לא על השכר שהם גובים.

מרדכי אלישע: אין לנו שום מידע.

מרדכי אלישע: לבוא עכשיו ולהגיד, בואו תתנו, אני חושב שזה נכנס לקטיגורית –

עאידה תומא סלימאן: אני רוצה להבין דבר.

עאידה תומא סלימאן: המסגרות האלה לא מגישים דוחות לשום רשות ממשלתית?

עאידה תומא סלימאן: כאילו דוחות הכנסה והוצאה.

עאידה תומא סלימאן: אם הם עמותות, יש להם את הדוחות הכספיים שלהם.

עאידה תומא סלימאן: אם הם חברות, הם מדווחים לרשם החברות.

מרדכי אלישע: גברתי היושבת-ראש, דווקא שאלה טובה שאלת.

מרדכי אלישע: אז אם מדברים על חברות, לדעתי, זה רשות המסים וכאלה.

מרדכי אלישע: ולכן, עד כמה שאני יודע, משרד האוצר פונה אליהם כאל עסקים, כמו כל עסק.

מרדכי אלישע: אבל שוב, כמו שאמרתי, אם היו לי המשאבים, אז אני הייתי נכנס לזה.

מרדכי אלישע: אין לי את המשאבים, אין לי את הסמכות להקצות לעצמי משאבים על מנת לפתור את זה.

עאידה תומא סלימאן: אנחנו לא מבקשים שאתה תקצה את המשאבים.

עאידה תומא סלימאן: השאלה הייתה מה העמדה של המשרד מבחינת הפיצוי.

מרדכי אלישע: שיעבדו במידי, אני אומר את זה פעם חמישית או שישית.

עאידה תומא סלימאן: איך, לא חשוב, אבל שיעבדו.

ינון אזולאי: העמדה שלהם שהם רוצים שיעבדו, אבל המשרד לא עומד לצדם בעניין הפיצוי.

ינון אזולאי: זה כן נכון?

מרדכי אלישע: לא, זה לא נכון.

ינון אזולאי: מה זה לא נכון?

ינון אזולאי: אתה אומר שאתה מסכים שהם לא אמורים לקבל פיצוי, מה אתה אומר לי לא נכון?

ינון אזולאי: כי הם לא מגישים דוחות, כי לא יודעים מה קורה אצלם.

ינון אזולאי: אני לא מבין.

עאידה תומא סלימאן: בואו.

עאידה תומא סלימאן: אולי כדאי שאנחנו גם נבין מתי אנחנו לא מצליחים לקבל את התשובות שאנחנו רוצים.

סונדוס סאלח: מה עם ילדי הרווחה – איזה פיצוי יקבלו?

ינון אזולאי: שאלה קודמת לא ענית לי לגבי מה העמדה של המשרד בתשלום ההורים אם הצטרכו גם להכניס את היד לכיס ולהוציא - אתה מסכים עם האוצר בעניין הזה?

ינון אזולאי: או לא מסכים.

ינון אזולאי: המשרד מסכים או לא מסכים.

מרדכי אלישע: אני אומר, איפה שיש שהגנים לא ימשיכו לעבוד והשוק הזה ייפגע, ודאי שצריך לסייע להם.

מרדכי אלישע: אבל כמו שאמרתי, לי אין את המידע.

מרדכי אלישע: אם היה לי את המידע, ודאי הייתי אומר אפילו כמה.

מרדכי אלישע: כרגע אני אומר, כל מי שיוכח – כמו שהמעונות עם הסמל, יודעים מה מצבם - - -

ינון אזולאי: אני מדבר על המפוקחים.

מרדכי אלישע: נתמוך בכל מקום שיש סכנה שלא ייפתחו.

ינון אזולאי: אני מדבר על המפוקחים.

ינון אזולאי: האם אתה מסכים לעמדת משרד האוצר שהוא אומר, אני לא מתחייב שההורים לא הצטרכו להכניס את היד לכיס.

מרדכי אלישע: אני חושב, שוב, זו דעתי האישית, לדעתי, בעידן שבו יכול להיות שאחד מבני הזוג שנפגעו מהפיטורים, מהחל"ת, אני לא חושב - - -

עאידה תומא סלימאן: אני רוצה לעשות סדר בדברים.

עאידה תומא סלימאן: אסף, אתה לא מתחייב שההורים לא ישלמו יותר, זה המצב הקיים עכשיו.

עאידה תומא סלימאן: בגנים, אני מדברת על המפוקחים.

עאידה תומא סלימאן: אתם תתנו להם לפי ההבנה שלך של ההוצאות שלהם מאה אחוז ממה שהפסידו, כולל מההוצאות השוטפות, כולל הכנות לחזרה לשגרה.

עאידה תומא סלימאן: בעניין הפרטיים, אתה אומר, רק מתנהלים כמו עסק, יגישו בקשה למענק לעסקים שעדיין ובינתיים עוד לא אושר, ועוד לא עלה, ואתם לא אחראים על החזרה לשגרה.

אסף וסרצוג: לא הבנתי מה זה אומר אתם לא אחראים על החזרה לשגרה.

עאידה תומא סלימאן: כלומר, יש להם הוצאות מיוחדות שהעלו להם כדי לחזור לשגרה בגלל ההנחיות של משרד הבריאות - כמה ילדים יישבו עם גננות.

עאידה תומא סלימאן: יש גננות שבגלל שהן בקבוצת סיכון גבוה לא יחזרו לעבוד, הצטרכו לקבל אחרות.

עאידה תומא סלימאן: יש הוצאות מיוחדות.

עאידה תומא סלימאן: יש הוצאות שקשורות במיגון יתר לילדים ולגננות.

עאידה תומא סלימאן: אתם אומרים על זה אנחנו לא אחראים, הם יקבלו רק על העניין של ההוצאות, וכמו כל עסק אחר.

אסף וסרצוג: אני רוצה להבהיר את הנקודה.

אסף וסרצוג: מעונות יום, כמו עסקים, כל עסק במדינת ישראל, על אף חשיבותו המאוד רבה כי הוא מטפל בילדים שלנו, מקבל מענים שונים ומגוונים – לדוגמה, פטור מארנונה.

ינון אזולאי: זה לא נכון, זה מטעה את הציבור.

ינון אזולאי: אין פטור מארנונה.

אסף וסרצוג: שאלתם על הגנים הפרטיים, אני עונה על הגנים הפרטיים.

אסף וסרצוג: גנים פרטיים משלמים ארנונה, אני לא מכיר משהו אחר.

אסף וסרצוג: הגנים הפרטיים קיבלו את העובדה שאנחנו הוצאנו את העובדים שלהם לחל"ת.

אסף וסרצוג: למעשה, המדינה נושאת בעלות השכר של העסק.

אסף וסרצוג: מקבלים הטבות נוספות כמו דחיית תשלומים.

עאידה תומא סלימאן: סליחה.

עאידה תומא סלימאן: המדינה לא נוטלת על עצמה את השכר של העובדים.

עאידה תומא סלימאן: המדינה משלמת דמי אבטלה.

עאידה תומא סלימאן: יש הוצאות שכרוכות בביטוחים - ביטוח לאומי, כרוך בביטוחים שהם ממשיכים לשלם.

אסף וסרצוג: הוצאות מינימליות ביותר, הרבה יותר פחותות ממה שיש בדרך כלל.

עאידה תומא סלימאן: בוא לא נחזור לדיון הזה מלכתחילה.

עאידה תומא סלימאן: אני הסתכלתי על הפתרון שאתם מציעים.

עאידה תומא סלימאן: תאמין לי, אנחנו מכירים את הבעיה אסף.

עאידה תומא סלימאן: תן לי את הפתרון שאתם מציעים.

עאידה תומא סלימאן: בוא לא נחזור לתחילת הדיון.

עאידה תומא סלימאן: אני סיכמתי את הפתרונות שאתם מציעים בנקודת זמן זו.

עאידה תומא סלימאן: אם הבנתי משהו לא נכון מהפתרונות, תתקן אותי.

עאידה תומא סלימאן: בוא לא נחזור מההתחלה.

אסף וסרצוג: אני אסביר למה אני חושב שמה שהצגת הוא לא נכון לגבי החלק האחרון.

אסף וסרצוג: מכיוון שבין הפתרונות של התזרימים, בין המענקים, בין העובדה לוויתור על תשלומים של ארנונה, לדוגמה, נותן לעסקים בישראל, וביניהם גם המעונות הפרטיים את היכולת להתמודד עם המצב שבו כרגע הם או לא עובדים, או עובדים בצורה חלקית, וגם עם החזרה לשגרה.

אסף וסרצוג: אנחנו נמשיך לעמוד בקשר עם המעונות הפרטיים.

אסף וסרצוג: ועל אף שהתפוצצה הישיבה, ועל אף הדברים שנאמרים, אנחנו ממשיכים להיות איתם בקשר, כי אנחנו חושבים שזה נכון.

אסף וסרצוג: וככל שיהיה דברים נוספים שנוכל לסייע להם שהם ייעודיים וספציפיים ולא ניתן להם למצוא להם פתרון, אנחנו נראה איך אנחנו עומדים לסייע למצוא להם פתרון.

אסף וסרצוג: אבל אני חושב שזו הצגה חלקית להגיד שלא ניתן מענה מעבר לזה, מכיוון שניתן סט כלים מאוד רחב שנותן מענה גם לגנים הפרטיים, גם לתקופה שהם היו סגורים וגם לחזרה.

עאידה תומא סלימאן: אני לא אמרתי שלא ניתן מענה.

עאידה תומא סלימאן: אני אמרתי בדיוק מה המענה שאתה אמרת.

אסף וסרצוג: אני מחדד את הדברים, זה לא מה שאמרתי.

אסף וסרצוג: שאלת האם הם לא היו מוכנים לחזרה, ואנחנו סבורים שהכלים שניתנים יהיו.

אסף וסרצוג: מעבר לכך, ממשיכים להיות איתם בקשר רציף.

עאידה תומא סלימאן: איך הם יהיו?

עאידה תומא סלימאן: אם יבקש מהם משרד הבריאות פיצולים.

עאידה תומא סלימאן: אם יבקש מהם שמספר הילדים עם כל גננת יהיה פחות, הם הצטרכו להוסיף גננות, מטפלות.

עאידה תומא סלימאן: הם הצטרכו להוסיף כסף על הגנות – כמו אלכוהול ג'ל וכל מיני דברים.

עאידה תומא סלימאן: זה לא להיות מוכנים.

עאידה תומא סלימאן: זה הוצאות שלא נלקחו בחשבון.

אסף וסרצוג: אני רוצה עוד פעם להבהיר.

אסף וסרצוג: כל עסק במדינת ישראל היום, גם חנות שחוזרת לעבוד וחלים עליה כללים חדשים, חנות הכי קטנה שיש, צריכה לבצע שינויים, לשינויים האלה יש משמעויות מבחינתה.

אסף וסרצוג: עצם העובדה גם שמשרד הבריאות מגביל את כמות הלקוחות שיש בחנות גם משמעותי עבורה, כי הוא מפסיד את כמות האנשים שיכולים להיכנס לעסק.

אסף וסרצוג: בתקופת הקורונה יש ירידה בביקושים.

אסף וסרצוג: כל העסקים במדינת ישראל כרגע נמצאים במצב הזה.

אסף וסרצוג: לצורך העניין, נתנו להם סט כלים.

אסף וסרצוג: הסט כלים הזה הוא מאוד רחב, והוא כולל הרבה מאוד דברים.

עאידה תומא סלימאן: אני לא רוצה להמשיך את הוויכוח הזה, כי אני רואה שאנחנו הגענו לאיזשהו נקודה שאנחנו מדשדשים במקום.

עאידה תומא סלימאן: אני רוצה רק להגיד, שאני מבקשת להמשיך את המשא ומתן, ולעבוד על שיפור סט הפתרונות שהצעתם להם, כולל העלאת התמיכה שהם יקבלו.

עאידה תומא סלימאן: אני הולכת לברר, ואני אבקש באמת תשובה לוועדה שהיא מסבירה איך זה שהם מרגישים שהם מקבלים רק 10% מהמחזור שלהם.

עאידה תומא סלימאן: ואתה אומר, שלפי המענק שאתם מכינים הם יגיעו לעד 30% מהמחזור.

אסף וסרצוג: כי לא נכנסו איתם לפרטים או לדברים האלה, יכול להיות שזו הסיבה.

אסף וסרצוג: גם הדרישות שלהם שונות, הם רוצים מענק ייחודי רק להם ולכן זה שונה.

עאידה תומא סלימאן: אני כנראה אצטרך לקיים איזשהו דיון איתם.

עאידה תומא סלימאן: אחר כך אתכם, ואולי במשולב, כדי שנוכל להתקדם.

עאידה תומא סלימאן: אנחנו לא רוצים להגיע למצב שהמשק הצטרך להתחיל לפעול ולא יהיו פתרונות לילדים.

עאידה תומא סלימאן: אני רוצה לשאול בעניין הפיקדון למבקשי מקלט.

עאידה תומא סלימאן: איפה אתם עומדים בקידום החקיקה בנושא?

איציק דניאל: אני רכז תעסוקה באגף.

איציק דניאל: מבחינת הפיקדון למבקשי מקלט, כמו שאתם בטח יודעים, הופץ תזכיר ממשלתי לפני כשבועיים, שבעצם יאפשר למבקש מקלט שיש לו פיקדון למשוך מענק בכמה פעימות.

איציק דניאל: כרגע, הסוליה הזאת נמצאת בעבודה נוספת במשרד המשפטים ובמשרדי ממשלה נוספים, זה מבחינת העמדה של משרד האוצר או איך שאנחנו מציגים אותה.

איציק דניאל: אנחנו כן חושבים שנכון לבוא ולתת איזשהו מענה לאוכלוסייה הזאת, כי למעשה אם לא ניתן מענה בהקשר הזה, אז יכול להיות עלויות נוספות על המדינה בהיבטים אחרים.

איציק דניאל: כן אני אגיד שהפיקדון מבחינתנו, אנחנו כן רואים בו איזשהו כלי שנועד גם כן משיקולי הגירה.

איציק דניאל: ולכן, מה שהוסדר בסופו של דבר, שיהיה איזשהו מנגנון של החזרה בעצם של חלק מהמענק, זה גם מה שהופץ בתזכיר הממשלתי.

עאידה תומא סלימאן: זה הופץ או יופץ?

איציק דניאל: לפני כשבועיים הופץ תזכיר חוק ממשלתי בנושא הזה.

עאידה תומא סלימאן: אני יודעת.

עאידה תומא סלימאן: אבל אתם משכתם אותו כנראה, או שאתם לא מתקדמים איתו כי הוא לא כלל החזרים.

עאידה תומא סלימאן: עכשיו אתם כנראה רוצים להכניס את העניין של החזרים.

איציק דניאל: אז תזכיר החוק הוא של משרד האוצר.

איציק דניאל: מי שאחראי על החוק הזה, זה בעצם שר הפנים, והם אלה שמתכללים את הנושא.

איציק דניאל: שוב אני אומר את העמדה שלנו, וגם כן שוב, אני חושב שזאת עמדה הרווחת בתוך משרדי הממשלה, שכן יש פתרונות ואפשר ליישם את הכלי הזה.

איציק דניאל: אני לא אומר שכל הנושאים בהכרח נפתרו, הוסרו מהשולחן.

איציק דניאל: אבל כן יש כוונה לסיים את התהליך הזה בהקדם.

עאידה תומא סלימאן: אנחנו נדון בזה אחר כך.

עאידה תומא סלימאן: אני מאוד מקווה שמשרדי הממשלה לא יחכו עד שנתחיל לראות את התוצאות של אנשים שאין להם שום הכנסה והם רעבים, והם צריכים את הכסף הזה, ואנחנו עדיין מתדיינים איך להחזיר להם את הפיקדון הזה.

עאידה תומא סלימאן: אני מאוד מקווה שלא מה שיזיז את הממשלה, זה זוועות שנראה בהקדם, כנראה, בגלל שהם מושכים את התזכיר, ומתחילים אותו מחדש.

עאידה תומא סלימאן: אני רוצה לשאול עוד שאלה בעניין חברי הקיבוצים.

עאידה תומא סלימאן: אתם מצאתם להם פתרון?

איציק דניאל: אני אתייחס לחברי הקיבוצים.

איציק דניאל: בהקשר של חברי הקיבוצים, למעשה, כל חבר קיבוץ שהוא עובד כשכיר במפעל שהוא בבעלות הקיבוץ, ומופרשים עבורו דמי אבטלה, כמו עובד שכיר רגיל, הוא כמובן זכאי לדמי אבטלה כל עוד הוא הוצא לחל"ת ביוזמת המעסיק, או פוטר או עומד בתנאים הנוספים.

איציק דניאל: כנ"ל חברי קיבוץ אחרים שעובדים מחוץ לקיבוץ.

איציק דניאל: אם הם עובדים בעסק אחר, והמעסיק מפריש עבורם דמי ביטוח לאומי, כמובן, הם זכאים בכל הזכויות.

איציק דניאל: יש נקודה אחת ספציפית זה חברי קיבוץ שעובדים במשק, שדמי הביטוח הלאומי שנגזרים עבורם הם לא ביטוח לאומי של עובדים שכירים רגילים, ולכן, הם לא מבוטחים בענף של דמי אבטלה, ולא זכאים לדמי אבטלה.

איציק דניאל: הרציונל שהיה בזמנו כשקבעו את התעריף השונה לחברי משק, היה שלמעשה הקיבוץ נותן איזה רשת ביטחון סוציאלית נוספת, ואין צורך בדמי אבטלה.

איציק דניאל: דבר נוסף, בעידן המגבלות הנוכחיות, ככל שידוע לנו, אין מניעה של חברי קיבוץ לעבוד במשק, ולכן, הם אפילו לא נדרשים לסוגיה הזאת של דמי אבטלה ככל הידוע לנו באופן כללי.

אלון שוסטר: אני אוסיף.

אלון שוסטר: אני חבר קיבוץ.

אלון שוסטר: אני מדבר בשם מזכירי התנועות הקיבוציות גם הדתית וגם הכללית.

אלון שוסטר: התשובה הזאת אינה מקובלת.

אלון שוסטר: יש כאן אפליה ברורה, מכוונת, אני מרשה לעצמי לומר, מכוונת על ידי רשות המסים, שליבם מלא בכלל על נושאים אחרים לגמרי של הסכמים שלא קשורים דבר וחצי דבר עם האירוע הזה.

אלון שוסטר: אותם חברי קיבוץ שהם יזמים, יש להם עסקים קטנים, אחוז קטן באוכלוסייה, אולי אחוז מהאוכלוסייה, אולי שניים, הם כמו עצמאים, הם פועלים כעצמאים, והם מופלים לרעה באופן בלתי סביר.

אלון שוסטר: הדבר הזה לא התקבל על הדעת.

אלון שוסטר: וחלק, מי שעובד בקיבוץ מוצא גם הוא מחוץ למעגל העבודה.

אלון שוסטר: דבר נוסף, הערבות הפנימית בקיבוץ - מה זה בכלל עניינה של המדינה?

אלון שוסטר: מישהו מסתכל מה כל אחד מאתנו בעיר או במושב מקבל מחברים, משכנים סיוע כזה או אחר?

אלון שוסטר: מה זה בכלל רלבנטי.

אלון שוסטר: יש פה ארוע דרמטי שונה, כל המדינה נפגעת, גם חברי הקיבוצים שנפגעים צריכים לקבל סיוע בהתאם במקרה הזה כמו עצמאים.

איציק דניאל: אתייחס ברשותך.

איציק דניאל: קודם כל לגבי הסוגיה של השכירים והפרשות סוציאליות.

איציק דניאל: זה באמת נושא שהוסדר מלפני כמה וכמה שנים, שלמעשה, הפרשות עבור חברי קיבוץ שעובדים במשק ובקיבוץ עצמו, כן, ההפרשה תהיה מופחתת יותר מתוך נקודת מוצא שיש איזושהי רשת ביטחון סוציאלית

אלון שוסטר: מה זה קשור?

אלון שוסטר: העצמאים בכלל לא זכאים, אז מה הקשר?

איציק דניאל: לגבי הסוגיה של העצמאים – אתה טוען לגבי עצמאים שהם חברי קיבוץ, ולמעשה, יש איזה קושי בקבלת זכאות במענק לעצמאים במקרה כזה.

איציק דניאל: אנחנו נבדוק את הסוגיה הזאת עם רשות המסים.

איציק דניאל: כרגע אין לי תשובה, כי אני לא מכיר את הסוגיה לעומק בהקשר.

עאידה תומא סלימאן: אני רוצה תשובות לגבי שני נושאים מהר מאוד.

עאידה תומא סלימאן: חברות ההסעה שהמשיכו לפעול בזמן חרום, והם הצטרכו להעסיק את הנהגים ולשלם להם שכר מלא כאשר הם עובדים כשעתיים כל יום בגלל המפעלים החיוניים.

עאידה תומא סלימאן: מה אתם מתכננים לעשות עם זה?

עאידה תומא סלימאן: אני יודע שזה בפתחכם, והיו לכם דיונים אבל לא התקדמתם בנושא.

עאידה תומא סלימאן: חברות ההסעה האלה עובדים מאוד קשה בתקופה הזו.

עאידה תומא סלימאן: הדבר השני, אנשים שהוצאו לחל"ת, והם מתחת לגיל 20 ויצאו בלי דמי אבטלה.

עאידה תומא סלימאן: שני הנושאים האלה מהר מאוד, כי נצטרך לנעול את הישיבה.

עאידה תומא סלימאן: בלי הרבה הקדמות.

איציק דניאל: בסביבות ה-20 מכירים את הסוגיה, בין אם זה ביקשו להשתתף בעלויות השכר שלהם.

עאידה תומא סלימאן: אל תעשה לי עיסה גדולה.

עאידה תומא סלימאן: לא מדברת על מלונות סגורים.

עאידה תומא סלימאן: אני מדברת על חברות הסעה והם מחזיקים נהגים, משלמים ועובדים שעתיים.

עאידה תומא סלימאן: אתם מתכננים או לא.

איציק דניאל: בנוגע לחברות ההסעים - אנחנו מכירים את הסוגיה.

איציק דניאל: היא עלתה מאוד ועוד כמה עסקים, בין אם זה מלונאות או מסעדנות, או תיירות או גופים אחרים, שבעצם באו וביקשו מהמדינה להשתתף בעלויות השכר שלהם.

עאידה תומא סלימאן: לא.

עאידה תומא סלימאן: אל תעשה לי מזה עיסה גדולה עכשיו.

עאידה תומא סלימאן: אני לא מדברת על מלונות סגורים.

עאידה תומא סלימאן: אני מדברת על חברות ההסעה שמחויבים להציע עובדים חיוניים, והם מחזיקים נהגים, משלמים על שמונה שעות, ועובדים שעתיים.

עאידה תומא סלימאן: אתם מתכננים לתת להם איזשהו פיצוי או לא?

איציק דניאל: אני רגע אגיד, שאנחנו חברות ההסעה, שוב, פנו אלינו בכתב, וכרגע חברות ההסעה הם כמו כל עסק אחר במדינת ישראל בהקשרים האלה.

איציק דניאל: והמענים שניתנו לכל בעלי העסקים, כמו שאסף פירט קודם, יחולו גם עליהם וייתנו להם.

איציק דניאל: אלה כרגע המענים שניתנים לעסקים, בין אם הם חברות הסעה ובין אם הם גופים אחרים בהקשר הזה.

איציק דניאל: לגבי דמי אבטלה מתחת לגיל 20.

איציק דניאל: אז אני רגע אגיד שחוק דמי אבטלה בביטוח לאומי כן מאפשרים לאנשים מתחת לגיל 20 להיות זכאי לדמי אבטלה.

עאידה תומא סלימאן: אתה יודע טוב מאוד שיש שם תנאים שכל העובדים הערבים לא עונים עליהם.

עאידה תומא סלימאן: כלומר, כל הצעירים הערבים לא קיבלו.

איציק דניאל: אני בדיוק רוצה להתייחס לזה.

איציק דניאל: נכון, כפי שאת אומרת, יש תנאים שהרציונל למעשה אומר שהאוכלוסייה הקשה שבעצם מדינת ישראל רוצה לבוא ולסייע לה, זו אוכלוסייה שיש לה תלויים, צריכה לפרנס משפחות וכו'.

איציק דניאל: לכן, התנאי שנקבע לזכאות לדמי אבטלה מתחת לגיל 20, זה באמת מי שמפרנס יחיד של משפחתו או שיש לו ילדים.

עאידה תומא סלימאן: איך אתה יודע?

עאידה תומא סלימאן: רק אנשים שיש להם ילדים מפרנסים את המשפחות?

עאידה תומא סלימאן: מה עם משפחות שלמות שיש בהם רק את הצעיר הזה שעובד?

איציק דניאל: אם הוא מפרנס יחיד של משפחתו, אז הוא זכאי לפי הכללים של ביטוח לאומי והחוק.

איציק דניאל: לכן, לא רק אם יש לו ילדים הוא זכאי, וכמובן, שיש עוד סט של חלופות נוספות שמזכות אנשים מתחת לדמי אבטלה.

עאידה תומא סלימאן: אני מבינה שאתם לא הולכים לעשות שום דבר בעניין הזה.

עאידה תומא סלימאן: אנחנו נצטרך לסיים את הישיבה, כי המליאה מתחילה.

עאידה תומא סלימאן: אבל אנחנו נמשיך להיות אתכם בקשר על כל הנושאים שנשארו תלויים.

עאידה תומא סלימאן: וכפי שאמרתי בעניין מעונות יום הפרטיים והגנים הפרטיים, אנחנו נהיה בקשר הדוק.

עאידה תומא סלימאן: אני ארצה לדעת יותר איך מתקדם העניין של הקרן למגזר השלישי.

עאידה תומא סלימאן: ואת מענק העסקים שעדיין גם כן לא סופי.

עאידה תומא סלימאן: תודה לכולם.

עאידה תומא סלימאן: תודה לחברי הכנסת.

עאידה תומא סלימאן: ישיבה זו נעולה.